
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2432 

28 Δεκεμβρίου 2007 


ΑΠΟΦΑΣΕΙ Σ 

Αριθμ. 11363 

Τροποποίηση του Οργανισμού Εσωτερικής 
Υπηρεσίας (ΟΕΥ) Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997, (ΦΕΚ 107/30.5.1997 Τ.Α.), 
«Διοίκηση Οργάνωση Στελέχωση της Περιφέρειας ρύθμιση 
θεμάτων για την Τοπική Αυτ/ση και άλλες διατάξεις». 

2. Τις διατάξεις του άρθ.10 του ν. 3584/2007 «Περί 
κυρώσεως του Κώδικα καταστάσεως Δημοτικών & Κοι¬ 
νοτικών υπαλλήλων». 

3. Τον Ο.Ε.Υ. του Δήμου Θάσου που εγκρίθηκε με την 
υπ’ αριθμ. ττ2209/30.4.1999 απόφασή μας και δημοσιεύ- 
θηκε στο ΦΕΚ 1156/τ.Β'/14.6.1999. 

4. Την υπ’ αριθμ. 271/2007 απόφαση του Δημοτικού 
Συμβουλίου του παραπάνω Δήμου περί τροποποίησης 
του Ο.Ε.Υ. του. 

5. Την γνωμοδότηση του Υπηρεσιακού Συμβουλίου 
Υπαλλήλων ΟΤΑ ν. Καβάλας, που διατυπώθηκεστο υπ’ 
αριθμ. 18/19.11.2007 (απόφαση 8) πρακτικό του. 

6. Του άρθ.90 του «Κώδικα της Νομοθεσίας για την 
Κυβέρνηση και τα Κυβερνητικά Οργανα» που κυρώθηκε 
με το άρθρο πρώτο του ΠΔ.63/2005, το οποίο ρυθμίζει 
τον έλεγχο των δαπανών. 

7. Την αριθ.4308/6.7.2001 απόφαση του Γεν. Γραμμα¬ 
τέα Περιφέρειας Ανατολικής Μακεδονίας Θράκης «Περί 
μεταβίβασης εξουσίας υπογραφής με Εντολή Γενικού 
Γραμματέα», αποφασίζουμε: 

Τροποποιούμε τον ΟΕΥ του Δήμου Θάσου, (απόφαση 
αριθμ. 2209/5.5.1999, ΦΕΚ 1156/τ.Β'/14.6.1999), ο οποίος θα 
έχει πλέον την εξής μορφή: 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου Θάσου 
κατανέμονται στις εξής διοικητικές ενότητες: 

1. Γ ραφείο Ειδικών Συνεργατών, Συμβούλων ή Επιστη¬ 
μονικών Συνεργατών 


2. Γραφείο Δημάρχου, Προγραμματισμού, και Οργά¬ 
νωσης. 

3. Γ ραφείο Νομικής Υπηρεσίας 

4. Αυτοτελές γραφείο ενημέρωσης για την απασχό¬ 
ληση 

5. Αυτοτελές γραφείο τουριστικής ανάπτυξης 

6. Αυτοτελές γραφείο Αγροτικής Ανάπτυξης/ Προστα¬ 
σίας και Διαχείρισης Δασών 

7. Διεύθυνση Διοικητικών και Οικονομικών Υπηρεσι¬ 
ών 

Η Διεύθυνση αποτελείται από τα παρακάτω Τμήμα¬ 
τα: 

• Τμήμα Διοικητικών Υπηρεσιών 

• Τμήμα Εξυπηρέτησης Πολιτών (Κ.Ε.Π) 

• Τμήμα Οικονομικών Υπηρεσιών 

8. Διεύθυνση Τεχνικών Υπηρεσιών και Περιβάλλο¬ 
ντος 

Η Διεύθυνση αποτελείται από τα παρακάτω Τμήματα 
και Γ ραφεία: 

• Γ ραφείο Διοικητικής Υποστήριξης και Προμηθειών 

• Γ ραφείο Πληροφορικής 

• Γ ραφείο Ηλεκτρομηχανολογικού και Κίνησης 

• Τμήμα Τεχνικών Έργων και Πολεοδομικών Εφαρ¬ 
μογών 

• Τ μήμα Περιβάλλοντος. 

ΑΡΘΡΟ 2 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΩΝ ΣΥΝΕΡΓΑΤΩΝ, 
ΕΙΔΙΚΩΝ ΣΥΜΒΟΥΛΩΝ ή ΕΠΙΣΤΗΜΟΝΙΚΩΝ 
ΣΥΝΕΡΓΑΤΩΝ 

Ο κάθε ειδικός σύμβουλος, επιστημονικός συνεργά¬ 
της ή ειδικός συνεργάτης ασκεί καθήκοντα επιτελικά 
και δεν έχει αποφασιστική αρμοδιότητα οποιοσδήποτε 
μορφής. Παρέχει συμβουλές και διατυπώνει εξειδικευ- 
μένες γνώμες γραπτά ή προφορικά, για το συγκεκρι¬ 
μένο τομέα δραστηριοτήτων τον οποίο έχει οριστεί να 
εξυπηρετήσει (ν. 1416/1984 άρθρο 67). Το συμβουλευτικό 
του έργο απευθύνεται προς το Δήμαρχο. Συνεργάζε¬ 
ται στο πλαίσιο των αρμοδιοτήτων του με το Γ ραφείο 
Προγραμματισμού για την επεξεργασία εισηγήσεων, 
προτάσεων κ,λ.π.. 

ΑΡΘΡΟ 3 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΗΜΑΡΧΟΥ, 
ΠΡΟΓΡΑΜΜΑΤΙΣΜΟΥ ΚΑΙ ΟΡΓΑΝΩΣΗΣ 

Α. Γραμματειακή Υποστήριξη Δημάρχου 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση ειδικού πρωτοκόλλου Δημάρχου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει 
να υπογραφούν από τα όργανα και μέριμνα για την 
υπογραφή και τη διεκπεραίωσή τους. 

• Τήρηση αρχείου αποφάσεων Δημάρχου και λοιπών 
αποφάσεων πολιτικών οργάνων. 

• Διεξαγωγή κάθε υπηρεσίας που ανατίθεται από τον 
Δήμαρχο και η οποία δεν ανήκει στην αρμοδιότητα των 
υπόλοιπων υπηρεσιών. 

• Τήρηση προσωπικού αρχείου εγγράφων του Δη¬ 
μάρχου. 

Β. Προγραμματισμός της τοπικής ανάπτυξης και της 
δράσης του Δήμου 

• Συνεχής έρευνα και παρακολούθηση των εξελίξεων 
στη περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική, 
πολιτιστική κλπ κατάστασή της. 

• Συγκέντρωση πληροφοριών από το εξωτερικό περι¬ 
βάλλον του Δήμου που επηρεάζουν τις δραστηριότητες 
του (π.χ. πλαίσια του εθνικού, περιφερειακού και νομαρ¬ 
χιακού προγραμματισμού, χρηματοδοτήσεις, δημόσιες 
πολιτικές, κατευθύνσεις των συλλογικών οργάνων της 
Τ.Α., προγράμματα φορέων υποστήριξης της Τ.Α., προ¬ 
γράμματα Ε.Ε.) 

• Φροντίδα για τη συγκέντρωση μελετών και τεχνο¬ 
γνωσίας που είναι δυνατόν να βοηθήσουν τις επιδιώξεις 
του Δήμου (π.χ. κλαδικές και αναπτυξιακές μελέτες, 
έρευνες, ειδικές μελέτες διαμόρφωσης και τυποποίησης 
τεχνογνωσίας στο χώρο της Τοπικής Αυτοδιοίκησης 
κλπ). 

• Εισηγήσεις προς τα αιρετά όργανα για την οργά¬ 
νωση των διαδικασιών στρατηγικού και επιχειρησιακού 
προγραμματισμού του Δήμου συνολικά και στους επί 
μέρους τομείς (Τεχνικά, Πολεοδομικά, Περιβαλλοντικά, 
Οικονομικά, Κοινωνικά και Πολιτιστικά ζητήματα) 

• Υποστήριξη των διαδικασιών σύνταξης των μεσο¬ 
πρόθεσμων και ετήσιων Προγραμμάτων του Δήμου και 
υποστήριξη της λειτουργίας του Δήμου ως φορέα προ¬ 
γραμματισμού στο πλαίσιο της διαδικασίας του Ανα¬ 
πτυξιακού προγραμματισμού της Χώρας (πχ ν. 1622/1986 
για τον Δημοκρατικό προγραμματισμό, διαδικασία σχε- 
διασμού Κοινοτικού Πλαισίου Στήριξης). 

• Υποστήριξη των διαδικασιών προώθησης της υλο¬ 
ποίησης, παρακολούθησης της εφαρμογής, αξιολόγη¬ 
σης και αναθεώρησης των μεσοπρόθεσμων και ετήσιων 
Προγραμμάτων του Δήμου. 

• Διερεύνηση των πηγών χρηματοδότησης και δια¬ 
τύπωση προτάσεων για την εξεύρεση πόρων για την 
υλοποίηση του προγράμματος δράσης του Δήμου. 


• Συνεργασία με τους ειδικούς συνεργάτες, τους προ¬ 
ϊσταμένους και τα επιστημονικά στελέχη του Δήμου 
και από κοινού διατύπωση εισηγήσεων προς τα αιρετά 
όργανα. 

• Συνεργασία με τις υπηρεσίες της Ν.Α., της ΤΕΔΚ, 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή του Δήμου. 

Γ. Προγράμματα Ευρωπαϊκής Ένωσης 

Σχετικά με τα προγράμματα της Ε.Ε. οι αρμοδιότητες 
του Γ ραφείου είναι: 

• Ενημέρωση της Δημοτικής αρχής για τα προγράμ¬ 
ματα της Ε.Ε. που ενδιαφέρουν το Δήμο και υποστήριξη 
των αρμόδιων υπηρεσιών στο σχεδίασμά, στην υλοποί¬ 
ηση και στην αξιολόγηση σχετικών ενεργειών 

• Κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
προγράμματα και η παρακολούθηση και αξιολόγηση 
της υλοποίησής τους. 

• Αναζήτηση συνεργασιών στο εσωτερικό και εξω¬ 
τερικό για την αξιοποίηση των δυνατοτήτων που προ¬ 
σφέρουν τα προγράμματα 

• Διακίνηση μέσα στο Δήμο εντύπων και άλλων μέ¬ 
σων πληροφόρησης για τις ευρωπαϊκές εξελίξεις που 
αφορούν την Τοπική Αυτοδιοίκηση 

• Ενημέρωση των υπαλλήλων και των αιρετών στα 
Κοινοτικά ζητήματα 

Δ. Οργάνωση και ανάπτυξη ανθρώπινου δυναμικού 

• Υποστήριξη του Δήμου και των θυγατρικών φορέων 
(Νομικών Προσώπων Δημοσίου Δικαίου και Δημοτικών 
Επιχειρήσεων) του σε θέματα βελτίωσης της οργάνω¬ 
σης, στελέχωσης και των διαδικασιών διοίκησης και 
λειτουργίας 

• Σχεδιασμός, οργάνωση και υλοποίηση προγραμμά¬ 
των επιμόρφωσης του προσωπικού του Δήμου καθώς 
και οργάνωση προγραμμάτων ενημέρωσης των αιρετών 
οργάνων. Μέριμνα για την διεύρυνση των γνώσεων και 
την εξειδίκευση των υπαλλήλων στο αντικείμενο της 
εργασίας τους 

Ε. Δημοσιότητα - Δημόσιες Σχέσεις - Διεθνείς Σχέ¬ 
σεις 

• Φροντίζει για κάθε ζήτημα που έχει σχέση με την 
εθιμοτυπία. 

• Οργανωτική προετοιμασία και υποστήριξη ενημε¬ 
ρωτικών συνεδρίων, συνελεύσεων, εορτών, δεξιώσεων 
και γενικά εκδηλώσεων του Δήμου. 

• Καταρτίζει το πρόγραμμα εορτασμού των εθνικών 
επετείων, ενημερώνει τους συμμετέχοντες και στέλνει 
τις σχετικές προσκλήσεις. 

• Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για 
την προετοιμασία ανάλογων δημοσιεύσεων με στόχο 
την προάσπιση των συμφερόντων του Δήμου και τήρηση 
του σχετικού αρχείου. 

• Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον τοπικό 
τύπο για τα τοπικά θέματα. 

• Δημοσίευση διακηρύξεων και ανακοινώσεων των 
υπηρεσιών του Δήμου. 

• Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει 
ο Δήμος. 

• Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους 
και υπηρεσίες του Δήμου με γενικό στόχο τη δραστη- 
ριοποίηση των πολιτών για την προώθηση των τοπικών 
συμφερόντων. 

• Σχεδιασμός, εισήγηση και εφαρμογή προγραμμάτων 
ενημέρωσης των ξένων ή γενικά των διερχομένων από 
το Δήμο. 

• Επιμέλεια ενημερωτικών εκδόσεων ή εκπομπών του 
Δήμου στα Μ.Μ.Ε. 

ΑΡΘΡΟ 4 

Γραφείο Νομικής Υπηρεσίας 

• Παρακολουθεί τους νόμους και τα προεδρικά δια¬ 
τάγματα και τις Υπουργικές αποφάσεις, που δημοσιεύο¬ 
νται και είναι σχετικοί με την Δημοτική Νομοθεσία, όπως 
επίσης και τις αποφάσεις του Δημοτικού συμβουλίου, 
που αφορούν τη ρύθμιση βασικής σημασίας ζητημάτων 
του Δήμου 

• Γνωμοδοτεί σε θέματα αμοιβών προσωπικού και σε 
θέματα συναφών διαφορών και αμφισβητήσεων. 

• Κινεί τις δικαστικές υποθέσεις και για κάθε υπόθεση 
δημιουργεί καρτέλα, στην οποία καταχωρείται κάθε 
κίνησή τους. 

• Παραλαβή όλων των δικαστικών και εξώδικων εγ¬ 
γράφων που κοινοποιούνται στη νομική υπηρεσία 

• Τήρηση πρωτοκόλλου και αρχείου εισερχομένων 
εγγράφων και δικαστικών υποθέσεων του Δήμου, μετά 
των σχετικών εγγράφων και στοιχείων. 

• Τήρηση αρχείου γνωμοδοτήσεων των δικηγόρων, 
όπως και αποφάσεων του δημάρχου, του δημοτικού 
Συμβουλίου και της Δημαρχιακής Επιτροπής, που έχουν 
σχέση με τις αρμοδιότητες της Νομικής Υπηρεσίας. 

ΑΡΘΡΟ 5 

Αυτοτελές Γ ραφείο ενημέρωσης για την απασχόληση 

• Συγκροτείται και λειτουργεί με απόφαση του Δη¬ 
μοτικού Συμβουλίου. 

Είναι συμβουλευτικό, γνωμοδοτικό όργανο και λει¬ 
τουργεί στα πλαίσια του Δήμου με αποστολή την συμ¬ 
βουλευτική δράση που παρέχεται δωρεάν προς τους 
ανέργους, με στόχο την υποστήριξη και ενθάρρυνσή 
τους για την εξεύρεση απασχόλησης. Για την εκπλή¬ 
ρωση του σκοπού του συνεργάζεται και συντονίζει την 
δράση του με τα κατά τόπους γραφεία του Ο.Α.Ε.Δ., 
τα Κέντρα Επαγγελματικής Κατάρτισης και άλλους 
αρμόδιους φορείς, καθώς και με τις επιχειρήσεις που 
λειτουργούν στην περιφέρεια του Δήμου. 

ΑΡΘΡΟ 6 

Αυτοτελές Γ ραφείο Αγροτικής Ανάπτυξης / 
Προστασίας και Διαχείρισης Δασών 

Α. Αγροτική Ανάπτυξη 

• Επεξεργασία προτάσεων προς τις αρμόδιες υπη¬ 
ρεσίες για την εκπόνηση μελετών, τη σύνταξη σχεδίων 
και την υλοποίηση προγραμμάτων για την αγροτική 
ανάπτυξη της περιοχής του Δήμου. 

• Επεξεργασία προτάσεων και συνεργασία με όμο¬ 
ρους Δήμους και άλλους αρμόδιους φορείς, για την 
αντιμετώπιση των προβλημάτων και την βελτίωση των 
υποδομών στα τενάγη. 

• Παροχή συμβουλευτικών υπηρεσιών και ενημέρωση 
και πληροφόρηση των αγροτών σε θέματα γεωπονί¬ 
ας. 


• Υποστήριξη της συμμετοχής του Δήμου στην κα¬ 
τάρτιση των Νομαρχιακών Προγραμμάτων αγροτικής 
ανάπτυξης και παρακολούθηση των εφαρμοζομένων 
μέτρων. 

• Συνεργασία με τα αρμόδια τμήματα της Ν.Α. και 
συμμετοχή σε προγράμματα ενημέρωσης για την ανά¬ 
πτυξη νέων βιολογικών καλλιεργειών, την εφαρμογή 
προγραμμάτων αναδιάρθρωσης, την προστασία των 
περιοχών γης υψηλής παραγωγικότητας, την ορθολο¬ 
γική αξιοποίηση των βοσκοτόπων. 

• Συμμετοχή στα προγράμματα της Ν.Α., της Περιφέ¬ 
ρειας και του κράτους για την ισόρροπη ανάπτυξη της 
γεωργικής βιομηχανίας, την ενημέρωση για την τήρηση 
των περιβαλλοντικών όρων λειτουργίας. 

• Υποβολή προτάσεων στην Ε.Ε και στο Υπουργείο 
Γεωργίας για χρηματοδότηση ενεργειών προστασίας 
/ αξιοποίησης δασών και ανάπτυξης ορεινών / μειονε¬ 
κτικών περιοχών. 

• Διαχείριση διαδικασιών που σχετίζονται με την ενη¬ 
μέρωση αγροτών και κτηνοτροφών και δεν έχουν σχέση 
με ζητήματα του ΟΓΑ και με αποζημιώσεις του ΕΛΓΑ. 

Β. Προστασία / Διαχείριση Δασών 

• Επεξεργασία προτάσεων προς τις αρμόδιες υπη¬ 
ρεσίες για την προστασία και διαχείριση δασικών πε¬ 
ριοχών του Δήμου. 

• Σε συνεργασία με την τεχνική υπηρεσία διατύπωση 
προτάσεων μελέτης και εκτέλεσης έργων υποδομής (π.χ 
δασικής οδοποιίας, διευθέτησης χειμάρρων, κατασκευή 
υδατοδεξαμενών, κατασκευή πυροσβεστικών κρουνών, 
υποδομών βοσκοτόπων, χώρων αναψυχής, αντιπυρικών 
ζωνών κλπ). 

• Συμμετοχή του Δήμου στην οργάνωση πυροπρο¬ 
στασίας των δασών και συνεργασία με τους συλλόγους 
εθελοντικής πυροπροστασίας. 

• Υποβολή προτάσεων στην Ε.Ε και στο Υπουργείο 
Γεωργίας για χρηματοδότηση ενεργειών προστασίας 
/ αξιοποίησης δασών και ανάπτυξης ορεινών / μειονε¬ 
κτικών περιοχών. 

• Υποβολή προτάσεων στην Ε.Ε και στο Υπουργείο 
Γεωργίας για χρηματοδότηση ενεργειών προστασίας 
/ αξιοποίησης δασών και ανάπτυξης ορεινών / μειονε¬ 
κτικών περιοχών. 

• Συνεργασία με το γραφείο πολιτικής προστασίας 
για την προστασία των δασών και την αντιμετώπιση 
εκτάκτων αναγκών 

ΑΡΘΡΟ 7 

Αυτοτελές γραφείο Τουριστικής - Ανάπτυξης 

- Τουριστική Ανάπτυξη 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στον 
Δήμο. 

• Εισηγήσεις για την αξιοποίηση και βελτίωση της 
υπάρχουσας υποδομής σε θαλάσσιες περιοχές και σε 
περιοχές και σημεία που γειτνιάζουν με αρχαιολογι¬ 
κούς χώρους και οποιοδήποτε άλλο σημείο ιστορικής 
σημασίας ή φυσικού κάλους που προσελκύει τουρίστες 
και επισκέπτες. 

• Εισήγηση και σχεδιασμός των προγραμμάτων πα¬ 
ρέμβασης του Δήμου στον χώρο της παροχής τουρι¬ 
στικών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (π.χ. 

παραγωγή τουριστικού υλικού και εκδόσεις πρακτικών 
οδηγών για τους ταξιδιώτες, συμμετοχή σε εκθέσεις 
τουρισμού, δημιουργία δικτύων επικοινωνίας και συνερ¬ 
γασίας με άλλες περιοχές εντός και εκτός της χώρας 
κ.λπ.). 

• Συνεργασία και συντονισμός με τους αρμόδιους 
φορείς τουρισμού, ενώσεις ξενοδόχων κ.α. επαγγελμα¬ 
τικών φορέων καθώς και με κάθε φορέα ή άτομο που 
δραστηριοποιείται στον τουρισμό για την καταγραφή 
των προβλημάτων του τομέα και για την βελτίωση των 
παρεχόμενων υπηρεσιών. 

• Διατηρεί αρχείο με ιστορικές, τουριστικές και άλ¬ 
λες πληροφορίες που αφορούν τους αρχαιολογικούς 
χώρους και άλλα μνημεία της νεότερης ιστορίας ή ση¬ 
μείων ιδιαίτερης σημασίας ή φυσικού κάλους ώστε να 
υπάρχει η δυνατότητα άμεσης ενημέρωσης ερευνητών, 
δημοσιογράφων ή επισκεπτών. 

• Τήρηση αρχείου τοπικών, εθνικών, διεθνών και ξένων 
φορέων (Αρχές, Δημόσιες Υπηρεσίες, Σωματεία, Προξε¬ 
νεία, Ιδρύματα Δήμοι άλλων χωρών κλπ.). 

• Επιμέλεια της διοργάνωσης, της υποδοχής, φιλοξε¬ 
νίας και ξενάγησης ξένων αντιπροσωπειών. Υποστήριξη 
των αιρετών οργάνων και των υπηρεσιών για τη διορ¬ 
γάνωση των συναντήσεων με προσκεκλημένους από το 
εξωτερικό και αντιστοίχως επισκέψεων της δημοτικής 
αρχής. 

• Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

• Επικοινωνία με φορείς του εξωτερικού που ενδια¬ 
φέρουν το Δήμο. 

ΑΡΘΡΟ 8 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΔΙΟΙΚΗΤΙΚΩΝ - 
ΟΙΚΟΝΟΜΙΚΩΝ ΥΠΗΡΕΣΙΩΝ 

1. Τμήμα Διοικητικών Υπηρεσιών 

Α. Γραφείο Προσωπικού 

• Φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της Πολιτείας στα θέματα του προσωπικού, 
οποιοσδήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ. του προσωπικού 
του Δήμου με οποιαδήποτε σχέση εργασίας, σύμφωνα 
με τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό του Δήμου, με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 

• Τήρηση των μητρώων και φακέλων του προσω¬ 
πικού του Δήμου, με οποιαδήποτε εργασιακή σχέση, 
με τη συγκέντρωση και καταγραφή των κάθε είδους 
μεταβολών της οικογενειακής, υπηρεσιακής και ατομι¬ 
κής κατάστασης (προσόντα, οικογενειακή κατάσταση, 
υπηρεσιακή εξέλιξη, απόδοση, αμοιβές, ποινές, άδειες, 
απουσίες κ.λ.π.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον κα¬ 
θορισμό των κάθε φύσης αμοιβών και παροχών προς 
το προσωπικό οποιοσδήποτε εργασιακής σχέσης του 
Δήμου. 


• Παροχή κάθε είδους πληροφοριών, προφορικών 
ή γραπτών (πιστοποιητικά, βεβαιώσεις κλπ.) προς το 
προσωπικό του Δήμου που αφορούν την υπηρεσιακή 
του κατάσταση. 

• Παρακολούθηση των μεταβολών της οργανωτικής 
κατάστασης και στελέχωσης των υπηρεσιών του Δήμου. 
Παρακολούθηση της κατανομής των θέσεων εργασίας 
στις επιμέρους υπηρεσίες του Δήμου. 

Β. Γραφείο Γραμματειακής Υποστήριξης, Πρωτοκόλ¬ 
λου και Γ ενικών Υπηρεσιών 

1. Γραμματειακή Υποστήριξη Δημοτικού Συμβουλίου, 
Προέδρου Δ.Σ., Δημαρχιακής Επιτροπής, Αντιδημάρχων, 
Επιτροπών Δημοτικού Συμβουλίου, Τοπικών Συμβουλί¬ 
ων. 

• Κατάρτιση σε συνεργασία με τον πρόεδρο του Δ. 
Σ., της ημερήσιας διάταξης των συνεδριάσεων του Δ. 
Σ. και ενημέρωση των μελών του Δ. Σ. για τα θέματα 
και το χρόνο/τόπο κάθε συνεδρίασης. 

• Συγκέντρωση του σχετικού υλικού που απαιτείται 
για την τεκμηριωμένη λήψη αποφάσεων από το Δ.Σ., τη 
Δ.Ε., τις επιτροπές του Δημοτικού Συμβουλίου και τα 
Τοπικά Συμβούλια. 

• Συγκέντρωση, αναπαραγωγή και αποστολή στα μέλη 
του Δ. Σ. των διαφόρων εισηγήσεων και γενικά του 
ενημερωτικού υλικού που αντιστοιχεί στα θέματα των 
συνεδριάσεων. 

• Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κλπ. 

• Τήρηση πρακτικών κατά τη διάρκεια των συνεδρι¬ 
άσεων. 

• Τήρηση αρχείου πρακτικών και αποφάσεων του 
Δ.Σ. 

• Δακτυλογράφηση / αναπαραγωγή αποφάσεων του 
Δ. Σ. και αποστολή τους στην υπηρεσία Τοπικής Αυτο¬ 
διοίκησης της Περιφέρειας. 

• Ανάρτηση περίληψης των αποφάσεων του Δ.Σ στον 
πίνακα ανακοινώσεων. 

• Ενημέρωση των αρμόδιων επιτροπών του Δ. Σ. για 
τα θέματα που παραπέμπονται σε αυτές από το Δημο¬ 
τικό Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους 
στο Δημοτικό Συμβούλιο προς λήψη οριστικής απόφα¬ 
σης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή, τις μόνιμες και έκτακτες 
επιτροπές που συνιστά το Δημοτικό Συμβούλιο και τα 
Τοπικά Συμβούλια (ενημέρωση για τα θέματα και τον 
χρόνο κάθε συνεδρίασης, διανομή εισηγήσεων προς 
τα μέλη των Επιτροπών, τήρηση πρακτικών, τήρηση 
αρχείου πρακτικών, δακτυλογράφηση/αναπαραγωγή 
εισηγήσεων κλπ.). 

• Παροχή κάθε είδους γραμματειακής υποστήριξης 
προς τους Αντιδημάρχους και τον Πρόεδρο του Δημο¬ 
τικού Συμβουλίου. 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση των 
εκθέσεων των εκπροσώπων προς το Δήμο. 

• Παροχή γραμματειακών υπηρεσιών. Χειρισμός του 
μηχανογραφικού εξοπλισμού που είναι αναγκαίος για 

την αποδοτική εκτέλεση των δραστηριοτήτων του Τμή¬ 
ματος. 

• Παροχή κάθε είδους δακτυλογράφησης και γραμ¬ 
ματειακής υποστήριξης προς τις διάφορες υπηρεσιακές 
μονάδες. 

2. Πρωτόκολλο, Αρχείο 

• Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπε¬ 
ραίωση/αποστολή των εγγράφων αυτών στους απο¬ 
δέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου του Δήμου. 

3. Βοηθητικές εργασίες 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπη¬ 
ρεσιών του Δήμου (τέλεξ, φαξ, καθαριότητα κτιρίων 
γραφείων, λειτουργία κυλικείων, φωτοαντιγραφήσεις, 
εξωτερικές και εσωτερικές εργασίες διακίνησης αλλη¬ 
λογραφίας και εγγράφων, ανάρτηση των αποφάσεων 
του Δημοτικού Συμβουλίου καθώς και των ανακοινώσε¬ 
ων του Δήμου κλπ.). Για το σκοπό αυτό αξιοποιούνται 
διοικητικοί υπάλληλοι, κλητήρες, φύλακες, καθαρίστριες 
κλπ. στους οποίους κατανέμονται συγκεκριμένες αρ¬ 
μοδιότητες. 

• Φωτοαντίγραφά κάθε είδους ανακοινώσεων και 
αποστολή αντιγράφων στα Δημοτικά Διαμερίσματα 
για ανάρτηση στον πίνακα ανακοινώσεων των τοπικών 
Δημοτικών καταστημάτων. 

• Χειρίζεται το σύστημα ανακοινώσεων μέσω μεγα- 
φώνων. 

4. Διαχείριση θεμάτων Δημοτικής Επιτροπής Παιδείας 
και Σχολικών Επιτροπών 

• Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

• Διοικητική υποστήριξη της Δημοτικής Επιτροπής 
Παιδείας. 

• Συνεργασία με την Δ/ση Τεχνικών Υπηρεσιών για τη 
καταγραφή των στεγαστικών αναγκών των σχολείων, 
για απαλλοτριώσεις χώρων για ανέγερση νέων διδα¬ 
κτηρίων και τη διεκπεραίωση κτιριακών θεμάτων που 
έχουν σχέση με συντηρήσεις, ανεγέρσεις, προσθήκες 
αιθουσών, επεκτάσεις χώρων στα υπάρχοντα σχολεία, 
αγορές οικοπέδων νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παρα¬ 
λαβή των χρημάτων. 

5. Ενημέρωση δημοτών - Τηλεφωνικό Κέντρο 

• Υποδοχή και πληροφόρηση των δημοτών για κάθε 
δραστηριότητα του Δήμου 

• Ενημέρωση των δημοτών για τα δικαιώματα τους 
και τις ενέργειες που απαιτούνται για τη διεκπεραίωση 
των υποθέσεών τους καθώς και εφοδιασμό τους με τα 
απαραίτητα πληροφοριακά στοιχεία και έντυπα 

• Παραλαβή υποδείξεων, προτάσεων και παραπόνων 
των δημοτών 

• Λειτουργία τηλεφωνικού κέντρου, παροχής γενικών 
πληροφοριών προς τους δημότες. 


• Διατηρεί καταστάσεις με υποδείξεις και αιτήσεις 
δημοτών για βλάβες δικτύων και άλλα προβλήματα τις 
οποίες παραδίδει κάθε μεσημέρι στις αρμόδιες υπη¬ 
ρεσίες. 

• Διάθεση ενημερωτικών φυλλαδίων, οδηγιών, εντύ¬ 
πων σχετικών με την εξυπηρέτηση των δημοτών από 
τις δημοτικές υπηρεσίες. 

6. Διοικητική υποστήριξη Νομικών Προσώπων του Δή¬ 
μου (όταν απαιτείται λόγω έλλειψης αντίστοιχης υπη¬ 
ρεσίας στο Νομικό Πρόσωπο). 

• Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτι¬ 
κά). 

• Ενημέρωση Δημάρχου και Δημοτικού Συμβουλίου για 
όλα τα θέματα λειτουργίας των ΝΠΔΔ του Δήμου. 

• Συνεργασία με το Τμήμα Οικονομικών Υπηρεσιών 
για θέματα οικονομικής διαχείρισης των ΝΠΔΔ. 

• Συνεργασία με τις υπηρεσίες των ΝΠΔΔ για τα 
θέματα λειτουργίας τους. 

7. Υποστήριξη σε θέματα κοινωνικής πολιτιστικής πο¬ 
λιτικής 

• Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση των υποδομών της 
περιοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

• Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση ατόμων του Δήμου 
που ανήκουν σε διάφορες κοινωνικές ομάδες (νέοι, ηλι¬ 
κιωμένοι, γυναίκες κ.λ.π.) και ιδίως ομάδων με κίνδυνο 
αποκλεισμού από την αγορά εργασίας. 

• Παρακολούθηση της ποιότητας των παρεχόμενων 
υπηρεσιών πρόνοιας, υγείας, παιδείας, πολιτισμού προς 
τους δημότες είτε μέσω των Νομικών Προσώπων του 
Δήμου είτε μέσω άλλων τοπικών φορέων. 

Γ. Γ ραφείο Δημοτικής Κατάστασης 

1. Δημοτολόγιο - Ιθαγένεια 

• Σύνταξη, ενημέρωση και τήρηση των βιβλίων του 
δημοτολογίου και πληθυσμού 

• Τήρηση για κάθε οικογένεια, ιδιαίτερου φακέλου 
με τα σχετικά δικαιολογητικά και αρχείου αποφάσε¬ 
ων μεταβολών στα δημοτολόγια (μεταδημοτεύσεις, δι¬ 
ορθώσεις ηλικιών, διαγραφές λόγω θανάτου εγγραφή 
αδήλωτων εξώγαμων κ,λ.π. 

•Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών 

• Πολιτογραφήσεις αλλοδαπών με αίτηση και δήλωση 
στα τηρούμενα βιβλία πολιτογραφήσεων 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού και Κοινοτικού Κώδικα, 
του Κώδικα Ελληνικής Ιθαγένειας. 

2. Ληξιαρχείο 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, μετα¬ 
βολή θρησκεύματος κλπ.), σύμφωνα με τις ισχύουσες 
θεσμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π.χ. 

ΕΣΥΕ) για τις γεννήσεις, γόμους, θανάτους που συνέ- 
βησαν στην περιφέρεια του Δήμου. 

• Ενημέρωση της Δημοτικής Κατάστασης και των 
αντίστοιχων Τμημάτων άλλων ΟΤΑ για τα ληξιαρχικά 
γεγονότα που επηρεάζουν τα στοιχεία των μητρώων/ 
αρχείων που τηρούνται στα Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

3. Μητρώα Αρρένων - Στρατολογία 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά 
(αλλαγή επωνύμου, προσθήκης πατρώνυμου, μητρονύ- 
μου, κυρίου ονόματος κ.α. στοιχείων) 

• Κατάρτιση ετησίως των στρατολογικών πινάκων και 
έκδοση των απαιτούμενων πιστοποιητικών. 

•Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος 

• Διεκπεραίωση των προβλεπόμενων διαδικασιών για 
την εγγραφή αδήλωτων, την εξακρίβωση της ιθαγένειας 
αυτών, καθώς και τη διόρθωση των κάθε είδους εσφαλ¬ 
μένων εγγραφών στα μητρώα αρρένων 

4. Γραφείο Μετανάστευσης και Αλλοδαπών 

• Συγκέντρωση και προέλεγχος των δικαιολογητικών 
που απαιτούνται και αποστολή στην Περιφέρεια για 
την έκδοση, ανανέωση ή ανάκληση άδειας παραμονής 
αλλοδαπού. 

• Καταγραφή των αλλοδαπών στο Μητρώο Αλλο¬ 
δαπών. 

• Χειρίζεται οποιοδήποτε ζήτημα σχετίζεται με αλ¬ 
λοδαπούς και σύμφωνα με τη νομοθεσία άπτεται των 
αρμοδιοτήτων των Δήμων. 

5. Εκλογικοί Κατάλογοι 

• Επιμέλεια της εφαρμογής της εκλογικής νομοθεσί¬ 
ας και εκτέλεση των καθηκόντων που ανατίθενται στο 
Δήμο από τον εκλογικό νόμο 

• Τήρηση εκλογικών καταλόγων και φροντίδα για την 
κατά νόμο αναθεώρηση αυτών 

6. Τέλεση πολιτικών γάμων 

• Μέριμνα για την τήρηση των θεσμοθετημένων δια¬ 
δικασιών για την διεξαγωγή των πολιτικών γάμων 

2. Τμήμα Εξυπηρέτησης Πολιτών (Κ.Ε.Π) 

Α. Γ ραφείο Εξυπηρέτησης Πολιτών 

• Παραλαμβάνει αιτήσεις πολιτών, για τη διεκπεραί¬ 
ωση υποθέσεών τους από τις υπηρεσίες του Δημοσίου 
όπως προβλέπονται στις κοινές υπουργικές αποφά¬ 
σεις: 

-ΦΕΚ 737Β/14.6.2002 Θέματα Υ.Ε.Ν) 

-ΦΕΚ 855Β/9.7.2002 (Θέματα Υ.ΠΕ.ΧΩ.Δ.Ε) 

-ΦΕΚ 882Β/15.7.2002 (Θέματα Υπ. Εθ. Παιδείας & Θρη¬ 
σκευμάτων) 

-ΦΕΚ 899Β/16.7.20 02 (θέματα Υπ. Γεωργίας) 

-ΦΕΚ 906Β/17.7.2002 (Θέματα Υπ. Υγείας - Πρόνοιας) 

-ΦΕΚ 896Β/16.7.2002 (Θέματα ΥΠ.ΕΣ.Δ.Δ.Α) 

-ΦΕΚ 946Β/24.7.2002 (Θέματα Υπ. Εργασίας & Κοιν. 
Ασφαλίσεων) 

-ΦΕΚ 1030Β/7.8.2002 (Θέματα Υπ. Μεταφορών & Επι¬ 
κοινωνιών) 

-ΦΕΚ 1040Β/7.8.2002 (Θέματα Υπ. Υγείας - Πρόνοιας) 


-ΦΕΚ 933Β/23.7.2002 (Θέματα Υπ. Εθνικής Άμυνας) 

-ΦΕΚ 1049Β/9.8.2002 (Θέματα Υπ. Δικαιοσύνης) 

-ΦΕΚ 1071Β/14.8.2002 (Θέματα Υ.ΠΕ.ΧΩ.Δ.Ε) 

-ΦΕΚ 1180Β/11.9.2002 (Θέματα Υπ. Ανάπτυξης) 

-ΦΕΚ (Θέματα Υπ. Γεωργίας) 
καθώς και τις εργασίες που θα καθοριστούν μελλοντικά 
στο πνεύμα και τον σκοπό των αποφάσεων αυτών. 

Τα στοιχεία των υποθέσεων καταχωρεί σε ειδικό 
πρωτόκολλο. 

• Διαθέτει για διευκόλυνσή τους έντυπα αιτήσεων 
κατά το άρθρο 3 παράγραφος 3 του Κώδικα Διοικητικής 
Διαδικασίας (ν. 2690/1999). 

• Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωση τους 
υπηρεσία, με οποιανδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π υποβολής της αρχικής αίτησης από το 
οποίο το παραλαμβάνει ο πολίτης ή του αποστέλλε- 
ται από το Κ.Ε.Π στη διεύθυνση που έχει δηλωθεί με 
συστημένη επιστολή και με αντικαταβολή ή, εφ’ όσον 
είναι εφικτό, ιδιοχείρως με τον κλητήρα του Δήμου ή 
μέσω του προσωπικού των γραφείων των Δημοτικών 
Διαμερισμάτων. 

• Επικύρωση διοικητικών εγγράφων. 

• Θεώρηση γνησίου υπογραφής. 

• Χορήγηση παραβολών, κινητών επισήμων και υπευ¬ 
θύνων δηλώσεων. 

Β. Γ ραφείο Εσωτερικής Ανταπόκρισης 

• Παραλαμβάνει αιτήσεις πολιτών, που αποστέλλονται 
από άλλα Κ.Ε.Π, η διεκπεραίωση των οποίων εμπίπτει 
στις αρμοδιότητες του Δήμου Φιλίππων. Προωθεί τα 
αιτήματα στις αρμόδιες για τη διεκπεραίωσή τους υπη¬ 
ρεσίες, παρακολουθεί τη διαδικασία διεκπεραίωσης και 
την τήρηση των νόμιμων χρονικών προθεσμιών, παρα- 
λαμβάνει το σχετικό έγγραφο και το αποστέλλει στο 
Κ.Ε.Π της αρχικής υποβολής της αίτησης. 

• Τηρεί τα σχετικά με τη διακίνηση των ανωτέρω 
αναφερομένων αιτήσεων πολιτών στατιστικά στοιχεία, 
υποδέχεται και διαχειρίζεται τα παράπονα και τις προ¬ 
τάσεις των πολιτών για βελτιώσεις των διοικητικών δι¬ 
αδικασιών. 

Γ. Διοικητική Εξυπηρέτηση των Δημοτών 

• Λόγω της μεγάλης έκτασης του Δήμου Θάσου και με 
σκοπό την εξυπηρέτηση των Δημοτών των Δημοτικών 
Διαμερισμάτων το προσωπικό του Γ ραφείου Εξυπηρέτη¬ 
σης Πολιτών απασχολείται περιοδικά και στα Δημοτικά 
Διαμερίσματα. Τα Δημοτικά Καταστήματα σε όλα τα 
δημοτικά διαμερίσματα χαρακτηρίζονται παραρτήματα 
του Κ.Ε.Π. 

• Το πρόγραμμα και οι ώρες απασχόλησης κατά 
Δημοτικό Διαμέρισμα καθορίζονται με απόφαση του 
Δημάρχου κατά τα προβλεπόμενα στο άρθρο 10 του 
παρόντος Ο.Ε.Υ. Η απόφαση του Δημάρχου λαμβάνεται 
για πρώτη φορά αμέσως μετά την έναρξη ισχύος του 
παρόντος Ο.Ε.Υ με τη δημοσίευσή του στην Εφημερίδα 
της Κυβερνήσεως και εν συνεχεία εντός του Ιανουάριου 
κάθε έτους. 

• Το προσωπικό που απασχολείται περιοδικά στα 
Δημοτικά Διαμερίσματα, πέρα από την διεκπεραίωση 
των υποθέσεων που αφορούν το Κ.Ε.Π διεκπεραιώνει 
και κάθε εργασία γραφειοκρατικής εξυπηρέτησης των 
πολιτών που έχει σχέση με τις υπηρεσίες του Δήμου 
Φιλίππων. 

3. Τμήμα Οικονομικών Υπηρεσιών 

Α. Γραφείο Προϋπολογισμού, -Απολογισμού και Οικο¬ 
νομικής Παρακολούθησης 

• Συγκέντρωση στοιχείων, διερεύνηση αναγκών και 
κατάρτιση των μεσοπρόθεσμων και ετησίων προϋπο¬ 
λογισμών δαπανών λειτουργίας των υπηρεσιών του 
Δήμου και των αντίστοιχων προϋπολογισμών εσόδων 
του Δήμου. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Συνεργασία με τις άλλες διοικητικές ενότητες για 
την τήρηση διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε Διοικητικής 
ενότητας και με τις αναθεωρήσεις του. 

• Σύνταξη και υποβολή στα πολιτικά όργανα, στο 
Συμβούλιο Συντονισμού Υπηρεσιών και στην Υπηρεσία 
Προγραμματισμού, περιοδικών οικονομικών απολογι¬ 
στικών στοιχείων σύμφωνα με το σύστημα οικονομικής 
πληροφόρησης που εφαρμόζει ο Δήμος. 

• Τήρηση των βιβλίων και αρχείων του λογιστικού 
συστήματος του Ο.Τ.Α. όπως εκάστοτε ισχύει. 

• Τήρηση του νέου διπλογραφικού λογιστικού συστή¬ 
ματος των Ο.Τ.Α. από της εφαρμογής του. 

• Τήρηση Μητρώου Παγίων. 

• Σύνταξη οικονομικών καταστάσεων. 

• Καταγραφή της Δημοτικής περιουσίας. 

• Διαχείριση των θεμάτων της δημοτικής περιουσί¬ 
ας και των κληροδοτημάτων, κατά το οικονομικό τους 
σκέλος, σε συνεργασία με το Γραφείο Τοπογραφίας, 
Κτηματολογίου και Δημοτικής Περιουσίας. 

Β. Γ ραφείο Διαχείρισης Δαπανών και Εσόδων 

1. Διαχείριση Δαπανών 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

•Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπο¬ 
λογισμού του Δήμου και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο 
για τη διενέργεια των πληρωμών. 

• Οικονομική διαχείριση και λογιστική παρακολούθη¬ 
ση των προγραμμάτων της Ευρωπαϊκής Ένωσης που 
συμμετέχει ο Δήμος. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Δήμου 
(Καθολικό Εξόδων, Ημερολόγιο Εξόδων κτλ). 

• Παροχή κάθε είδους στοιχείων (π.χ. ετήσιος οικονο¬ 
μικός απολογισμός) που ζητούνται από Δημόσιες/Ελε- 
γκτικές υπηρεσίες (π.χ. Ελεγκτικό Συνέδριο) σύμφωνα 
με τις διαδικασίες που ισχύουν εκάστοτε. 


2. Διαχείριση Εσόδων 

• Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώ¬ 
σεων προς το Δήμο των φυσικών προσώπων ή των 
κάθε είδους επιχειρήσεων της περιοχής, για φόρους, 
εισφορές, τέλη, δικαιώματα που περιοδικά πρέπει να 
καταβάλλονται στο Δήμο με βάση τις ισχύουσες κάθε 
φορά διατάξεις της νομοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προη¬ 
γουμένων φόρων, εισφορών, τελών, δικαιωμάτων κλπ. 

• Δημιουργία και τήρηση αρχείων υπόχρεων για την 
καταβολή των επιμέρους ποσών που αποτελούν τακτικά 
έσοδα του Δήμου 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία 
προσόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προ¬ 
σόδου. 

• Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση 
βεβαιώσεων/αδειών που σχετίζονται με την είσπραξη 
διαφόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, λαϊκών 
αγορών, την ύδρευση, την άρδευση και οτιδήποτε έχει 
σχέση με δημοτικούς φόρους και ανταποδοτικά τέλη 
καθώς επίσης και των προστίμων που παρέρχονται από 
τη δραστηριότητα της Δημοτικής Αστυνομίας. 

Γ. Γραφείο Μισθοδοσίας 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποια¬ 
δήποτε εργασιακή σχέση, που αντιστοιχούν και έχουν 
επίδραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά 
των καταστάσεων πληρωμής κάθε είδους αμοιβής προς 
το προσωπικό του Δήμου. 

• Έλεγχος των προηγούμενων καταστάσεων και 
έγκαιρη διαβίβαση ενός αντίγραφου στο Τμήμα Ταμεί¬ 
ου για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαι¬ 
ώσεων αποδοχών. 

• Φροντίδα για την ασφάλιση του προσωπικού του 
Δήμου στους οικείους ασφαλιστικούς φορείς (π.χ. ΤΥ- 
ΔΚΥ, ΙΚΑ κτλ) 

• Παρακολούθηση της απόδοσης των ασφαλιστικών 
εισφορών στους ασφαλιστικούς φορείς, τακτοποίηση 
των ενσήμων των ασφαλισμένων στο ΙΚΑ. 

Δ. Ταμειακή Υπηρεσία 

• Διαμόρφωση και παρακολούθηση των ταμειακών 
προγραμμάτων του Δήμου και των Δημοτικών Νομικών 

Προσώπων με τη συνεχή παρακολούθηση των υποχρε¬ 
ώσεων και των αναμενόμενων εισπράξεων. 

• Παραλαβή και έλεγχος νομιμότητας των Χρηματικών 
Ενταλμάτων πληρωμών και διενέργεια των πληρωμών 
προς τους δικαιούχους μετά των τυχόν επιπρόσθετων 
δικαιολογητικών που ορίζει ο νόμος ότι πρέπει να προ¬ 
σκομίζουν οι δικαιούχοι (π.χ. φορολογική-ασφαλιστική 
ενημερότητα και καταστατικού στη περίπτωση των 
Εταιρειών). 

• Καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

• Φροντίζει για την άμεση προμήθεια των σημάτων 
ασφάλισης των αυτοκινήτων και μηχανημάτων του Δή¬ 
μου μετά από σχετική ειδοποίηση του Γραφείου Ηλε- 
κτρομηχανολογικού και Κίνησης. 

• Μέριμνα για την απόδοση των κάθε φύσης κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

• Διενέργεια εισπράξεων αντίστοιχων οφειλών προς 
το Δήμο.Έκδοση αντίστοιχων γραμματίων εισπράξεως 
και σχετική ενημέρωση του περιοδικού αρχείου οφει¬ 
λετών κατά οφειλέτη. 

• Παρακολούθηση της πραγματοποίησης των υπο¬ 
χρεώσεων των οφειλετών προς το Δήμο και ενημέρω¬ 
ση του Λογιστηρίου για τις καθυστερούμενες οφειλές, 
διαγραφές καιπαραγραφές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών 
κατά κατηγορία προσόδου.ΊΞκδοση και μέριμνα για την 
κοινοποίηση ατομικών ή ειδικών προσκλήσεων προς 
τους οφειλέτες του Δήμου. 

• Τη τήρηση των βιβλίων τρεχούμενων λογαριασμών, 
καθολικών εσόδων - εξόδων και ειδικευμένων πιστώ¬ 
σεων. 

• Τη σύσταση στατιστικών δελτίων και απολογι¬ 
σμών. 

• Έλεγχος μισθολογικών καταστάσεων τακτικών κα 
έκτακτων υπαλλήλων καθώς και των αιρετών. 

• Σύνταξη οριστικής δήλωσης του Δήμου Φιλίππων 
και των Νομικών Προσώπων. 

• Τήρηση συγκεντρωτικών καταστάσεων τιμολογίων 
παροχής υπηρεσιών και τιμολογίων αγοράς αγαθών. 

• Αρχική ενημέρωση περιοδικού αρχείου οφειλετών 
(χρηματικών καταλόγων) κατά οφειλέτη όπου αναγρά¬ 
φονται τα οφειλόμενα ποσά ανά κατηγορία προσό¬ 
δου. 

• Τήρηση των διαδικασιών, αρχείων και γενικά λογαρι¬ 
ασμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπρα- 
χθέντων και εισπρακτέων εσόδων 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Δήμου. Παροχή κάθε είδους στοιχείων που ζητούνται 
από Δημόσιες/Ελεγκτικές υπηρεσίες σύμφωνα με τις 
διαδικασίες που ισχύουν εκάστοτε. 


ΑΡΘΡΟ 9 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

1. Γ ραφείο Διοικητικής Υποστήριξης και Προμηθειών 

Α. Γραμματειακή υποστήριξη Διεύθυνσης 

• Παροχή γραμματειακών υπηρεσιών στη Διεύθυνση 
Τεχνικών Υπηρεσιών & Περιβάλλοντος (διακίνηση εισερ¬ 
χομένων και εξερχόμενων εγγράφων, τήρηση αρχείων 
εγγράφων, δακτυλογράφηση και αναπαραγωγή κειμέ¬ 
νων, αναπαραγωγή σχεδίων, παροχή γενικών πληροφο¬ 
ριών προς τους πολίτες κ.λ.π.) 

Β. Τεκμηρίωση Τεχνικών και Οικονομικών στοιχείων 
των έργων 

• Συγκέντρωση υλικού και τήρηση τεχνικού φυσικού 
αρχείου (π.χ. σε φακέλους) των έργων της Διεύθυνσης 
σε τρία επίπεδα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, 
έντυπα, αλληλογραφία, παραστατικά, μελέτες, σχέδια 
κλπ που προγραμματίζει, εκτελεί ή έχει αποπερατώσει 
η Διεύθυνση. 

• Τήρηση τεχνικής βιβλιοθήκης και αρχείου τεχνικής 
νομοθεσίας. Η τεχνική βιβλιοθήκη περιλαμβάνει τα φυλ¬ 
λάδια των τεχνικών χαρακτηριστικών και συντήρησης 
όλων των μηχανημάτων/οχημάτων του Δήμου. 

• Τήρηση τεχνικού πληροφοριακού αρχείου των έρ¬ 
γων της Διεύθυνσης. Στο αρχείο τηρούνται κάθε είδους 
ποσοτικά και τεχνικά χαρακτηριστικά των έργων που 
προγραμματίζονται, εκτελούνται ή έχουν αποπερατωθεί 
(π.χ. στοιχεία ταυτότητας έργου, στοιχεία μελετητών/ 
αναδοχών, βασικά μεγέθη του έργου, χρονοδιαγράμμα¬ 
τα, φάσεις/στάδια εκτέλεσης, αναλώσεις υλικών, ανα¬ 
λώσεις μηχανικού εξοπλισμού, αναλώσεις ανθρώπινου 
δυναμικού κλπ), με τα αντίστοιχα παραστατικά/έντυπα 
(π.χ. δελτία προόδου εργασιών, πιστοποιήσεις, πληρω¬ 
μές εργολάβων, δελτία εργασίας προσωπικού, δελτία 
αγοράς υλικών κλπ.). 

• Τήρηση κοστολογικού αρχείου έργων της Διεύθυν¬ 
σης. Στο αρχείο τηρούνται κάθε είδους δαπάνες και 
αναλώσεις που αντιστοιχούν στην εκτέλεση καθ’ ενός 
από τα έργα της Διεύθυνσης. Συνεργασία με την Οικο¬ 
νομική Υπηρεσία. 

• Τήρηση αρχείου προγραμμάτων έργων της Διεύ¬ 
θυνσης. 

• Τήρηση αρχείου των διατιθεμένων τεχνικών μέσων 
και ανθρώπινου δυναμικού της Διεύθυνσης και της χρή¬ 
σης τους στις επί μέρους δραστηριότητες και έργα της 
Διεύθυνσης. 

• Παροχή πληροφοριών προς τα αιρετά όργανα δι¬ 
οίκησης και τις υπόλοιπες υπηρεσίες του Δήμου, είτε 
κατά περίπτωση (μετά από σχετική ζήτηση) είτε με 
συστηματικό τρόπο (π.χ. με περιοδικές απολογιστικές 
καταστάσεις) για την πορεία εξέλιξης των έργων της 
Διεύθυνσης από χρονικής, οικονομικής και κοστολογικής 
άποψης. 

• Εξαγωγή περιοδικών στατιστικών καταστάσεων 
που αφορούν την εκτέλεση των έργων καθώς και την 
αξιοποίηση των διατιθέμενων τεχνικών μέσων και του 
τεχνικού προσωπικού. 

• Παροχή γραμματειακών υπηρεσιών στη Διεύθυνση 
(διακίνηση εισερχομένων/εξερχομένων εγγράφων, τήρη¬ 
ση αρχείων εγγράφων, δακτυλογράφηση και αναπαρα¬ 
γωγή κειμένων, αναπαραγωγή σχεδίων, παροχή γενικών 
πληροφοριών προς τους πολίτες κλπ) 

• Χειρισμός του μηχανογραφικού εξοπλισμού που 
είναι αναγκαίος για την αποδοτική εκτέλεση των δρα¬ 
στηριοτήτων του Γραφείου. 

• Παροχή γενικών πληροφοριών προς τους δημότες 
για θέματα της Διεύθυνσης 

Γ. Λειτουργίες Προμηθειών - Αποθήκης 

• Διαχείριση προμηθειών κάθε φύσης υλικού που 
απαιτείται για την εκτέλεση τεχνικών έργων, επισκευ¬ 
ών ή συντηρήσεων σύμφωνα με το αντικείμενο των 
υπηρεσιών του Δήμου (υλικά ενσωματωμένα στα έργα, 
ανταλλακτικά, λιπαντικά, καύσιμα, λιπάσματα, φυτοφάρ¬ 
μακα, κλπ.). 

• Διαχείριση προμηθειών των μηχανημάτων, οχημά¬ 
των, συσκευών, εργαλείων, επίπλων, μηχανών γραφείου 
και λοιπών παγίων στοιχείων. 

• Διαχείριση προμηθειών υπηρεσιών που παρέχονται 
από τρίτους (μισθώσεις μεταφορικών μέσων και μηχα¬ 
νημάτων, ασφαλίσεις κλπ.), καθώς και για τα αναλώσιμα 
είδη γραφείου (γραφική ύλη, έπιπλα κλπ.). 

• Ετοιμασία των ετησίων Προγραμμάτων Προμηθειών 
σε συνεργασία με τις λοιπές υπηρεσίες του Δήμου. 

• Συγκέντρωση των αιτήσεων εκδήλωσης αναγκών 
προμήθειας ειδών από τις επί μέρους διοικητικές ενό¬ 
τητες του Δήμου. 

• Τήρηση των διαδικασιών για την έγκριση της σκο¬ 
πιμότητας κάθε προμήθειας και των διαδικασιών για 
την κατακύρωση των προς προμήθεια ειδών σε συ¬ 
γκεκριμένους προμηθευτές (Διακηρύξεις, διαγωνισμοί, 
λήψη προσφορών, αξιολόγηση προσφορών, παραγγε¬ 
λίες ειδών κλπ.). 

• Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

• Φροντίδα για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Δήμου, που συστήνονται για την 
κατάρτιση προδιαγραφών, τη διενέργεια διαγωνισμών, 
τη λήψη και αξιολόγηση των προσφορών, την παραλα¬ 
βή των παραγγελλομένων ειδών (ποσοτική/ποιοτική/εν 
λειτουργία παραλαβή/οριστική παραλαβή). 

• Ετοιμασία περιοδικών απολογισμών των προγραμ¬ 
μάτων προμηθειών. 

• Φροντίδα για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

• Διενέργεια ερευνών αγοράς για την τεκμηρίωση της 
διαθεσιμότητας των ειδών που ενδιαφέρουν το Δήμο 
και τη λήψη στοιχείων τιμών προμήθειας. 

• Τήρηση αρχείου παγίων κινητών περιουσιακών 
στοιχείων του Δήμου (μηχανήματα, οχήματα, συσκευές, 
εξοπλισμός κλπ). Παρακολούθηση της κατανομής των 
παγίων αυτών στις επιμέρους υπηρεσίες. 

• Φροντίδα για την τήρηση των διαδικασιών παραλα¬ 
βής των κάθε είδους παγίων ή αναλωσίμων στοιχείων ή 
υλικών. Συγκέντρωση, έλεγχος των αποδεικτικών παρα¬ 
λαβής και ενημέρωση του Ταμείου για την αντίστοιχη 
πληρωμή των προμηθευτών. 


• Τήρηση των διαδικασιών παραλαβής παγίων ή ανα¬ 
λωσίμων υλικών από την Αποθήκη του Δήμου και ενη¬ 
μέρωση των διαχειριστικών βιβλίων αποθεμάτων της 
Αποθήκης (κατά ποσότητα και αξία). 

• Φροντίδα για τη φύλαξη και τακτοποίηση των ειδών 
της Αποθήκης. 

• Τήρηση των διαδικασιών χορήγησης των ειδών που 
τηρούνται τα αποθέματα της Αποθήκης του Δήμου στις 
επιμέρους υπηρεσίες. Σχετική ενημέρωση των διαχειρι¬ 
στικών βιβλίων αποθεμάτων της αποθήκης. 

• Παρακολούθηση και ενημέρωση για τις αναλώσεις 
και την ανάγκη ανανέωσης των αποθεμάτων της Απο¬ 
θήκης. 

• Λειτουργία ιδιαίτερης αποθήκης υλικών γραφείου. 

2. Γ ραφείο Πληροφορικής 

Α. Μηχανοργάνωση 

• Επεξεργασία προτάσεων για τη σκοπιμότητα αυ¬ 
τοματοποίησης διαδικασιών μέσω της πληροφορικής, 
την ανάλυση συστημάτων, την εκτίμηση των αναγκών 
για την εγκατάσταση και λειτουργία των μηχανογρα¬ 
φικών εφαρμογών, την παραγωγή των προγραμμάτων 
σε συνδυασμό με την επιλογή λειτουργικού συστήματος 
και υλικού. 

• Υποστήριξη της λειτουργίας των υπολογιστών και 
των δικτύων. 

• Συνεργασία με την εταιρία προμήθειας του λογισμι¬ 
κού και συνεχής παρακολούθηση για την ορθή εφαρ¬ 
μογή της σύμβασης. 

•Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό και υλικό και ανα¬ 
λώσιμα υλικά. 

• Φροντίδα για την εκπαίδευση των χρηστών των 
μηχανογραφικών εφαρμογών που υποστηρίζονται από 
το σύστημα καθώς και για την ενημέρωση όλου του 
προσωπικού σε θέματα πληροφορικής. 

• Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιο¬ 
δοτημένης πρόσβασης. 

• Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάς του. 

• Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοι¬ 
νωνιών και τη διατύπωση εισηγήσεων για την χρήση 
τέτοιων τεχνολογιών από το Δήμο. 

• Ανάπτυξη μικρών εφαρμογών που ενδέχεται να προ- 
κύψουν ανάλογα με τις ανάγκες του Δήμου. 

• Παρακολούθηση της εξέλιξης της νομοθεσίας σε 
ό,τι αφορά θέματα ασφάλειας των πληροφοριών και 
προστασίας των ατομικών δικαιωμάτων και τη φροντίδα 
για την τήρηση των διατάξεων που εκάστοτε ισχύουν. 

Β. Τεκμηρίωση 

• Συνεργασία με τις άλλες υπηρεσίες για τη συλλογή 
/ επεξεργασία στοιχείων σχετικά με το εσωτερικό και 
το εξωτερικό περιβάλλον του Δήμου 

• Ανάπτυξη και συντήρηση ηλεκτρονικών αρχείων με 
τα παραπάνω στοιχεία προς χρήση και αξιοποίηση από 
τη δημοτική αρχή και τις υπηρεσίες μέσω εσωτερικού 
ηλεκτρονικού δικτύου πληροφόρησης 

• Αξιοποίηση του διαδικτύου και των Τραπεζών Πλη¬ 
ροφοριών, σε συνεργασία με διαδημοτικούς και άλλους 
φορείς της Τοπικής Αυτοδιοίκησης 

3. Γραφείο Ηλεκτρομηχανολογικού και κίνησης 

• Φροντίζει ανά πάσα στιγμή το διατιθέμενο τροχαίο 
υλικό (αυτοκίνητα, μηχανήματα κλπ) στις υπηρεσίες του 
Δήμου να είναι σε άριστη κατάσταση. 

• Φροντίζει για τον εφοδιασμό των οχημάτων με είδη 
ασφαλείας (Φαρμακείο, αντιολισθητικές αλυσίδες, τρί¬ 
γωνα κλπ) 

• Τηρεί φακέλους με τα τεχνικά στοιχεία των οχημά¬ 
των και μηχανημάτων και φροντίζει για την περιοδική 
συντήρησή τους. 

• Τηρεί δελτία κίνησης και πορείας των οχημάτων 
και κατάσταση κατανάλωσης βενζίνης ή πετρελαίου 
για κάθε όχημα. 

• Μεριμνά για την επισκευή και συντήρηση όλου του 
τροχαίου υλικού του Δήμου. 

• Επισημαίνει τυχόν βλάβες του τροχαίου υλικού που 
προέρχονται από κακή χρήση των χειριστών και ανα¬ 
φέρει για τυχόν καταλογισμούς. 

• Τηρεί καρτέλες για κάθε μηχάνημα ή αυτοκίνητο 
στις οποίες σημειώνει όλες τις επισκευές και τα ανταλ¬ 
λακτικά που χρησιμοποιήθηκαν στο καθένα. 

• Εισηγείται την αντικατάσταση παλαιών και ακατάλ¬ 
ληλων για περαιτέρω χρήση μηχανημάτων. 

• Φροντίζει τη συντήρηση/επισκευή, τροφοδότηση με 
καύσιμα κάθε είδους κινητών μηχανημάτων και οχημά¬ 
των (αυτοκίνητα, δίκυκλα) του Δήμου. 

• Διαχειρίζεται την προμήθεια καυσίμων για την κί¬ 
νηση των μηχανημάτων, καθώς και για οποιανδήποτε 
άλλη χρήση. 

• Παραλαμβάνει από την αποθήκη όλα τα λιπαντικά 
που πρόκειται να χρησιμοποιηθούν. 

• Παρακολουθεί την ασφάλεια των αυτοκινήτων και 
ενημερώνει την οικονομική υπηρεσία για την έγκαιρη 
προμήθεια των νέων σημάτων. 

• Παρακολουθεί τις ημερομηνίες ελέγχου των οχη¬ 
μάτων και φροντίζει για την προετοιμασία και την 
αποστολή τους στο ΚΤΕΟ κατά τις προβλεπόμενες 
ημερομηνίες. 

• Φροντίζει για τον καθαρισμό και γρασάρισμα των 
οχημάτων, την αλλαγή των λιπαντικών και την καλή 
λειτουργία των ηλεκτρικών κυκλωμάτων. 

4. Τμήμα Τεχνικών Έργων και Πολεοδομικών Εφαρ¬ 
μογών 

Α. Γραφείο Τεχνικών Έργων 

1. Προγραμματισμός τεχνικών Έργων 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων 
τεχνικών έργων στην περιοχή του Δήμου την εκτέλεση 
εργασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της 
Τεχνικής Υπηρεσίας. 

• Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός των προϋπο¬ 
θέσεων υλοποίησής τους (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κλπ.). 

• Συνεργασία με το Γρ. Διοικητικής και λογιστικής 
υποστήριξης για την παρακολούθηση της υλοποίησης 
του προηγούμενου προγραμματισμού και τη τήρηση 
απολογιστικών και στατιστικών στοιχείων. 


2. Εκπόνηση Μελετών και Επίβλεψη εκτέλεσης έργων 

• Προσδιορισμός ετήσιων και μεσοπρόθεσμων στό¬ 
χων εκτέλεσης νέων τεχνικών έργων στην περιοχή του 
Δήμου και εκτέλεσης εργασιών συντήρησης της υφι¬ 
στάμενης κοινόχρηστης υποδομής. Προγραμματισμός 
ετήσιος και μεσοπρόθεσμος μελετών και κατασκευών 
νέων έργων και συντηρήσεων που αναλαμβάνει το Τμή¬ 
μα και καθορισμός προϋποθέσεων υλοποίησης (χρονο¬ 
διάγραμμα, τεχνικός εξοπλισμός, ανθρώπινο δυναμικό, 
πόροι κλπ.). 

• Εισήγηση για τη σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός του 
Δήμου (προμελέτες, προκαταρκτικές μελέτες, οριστικές 
μελέτες, μελέτες εφαρμογής). Κατάρτιση προδιαγρα¬ 
φών μελετών και τήρηση των διαδικασιών ανάθεσης 
συγκεκριμένων μελετών σε τρίτους (Σύνταξη διακηρύ¬ 
ξεων, τευχών προδιαγραφών, αξιολόγηση εκδηλώσεων 
ενδιαφέροντος, εισήγηση σχετικών αποφάσεων, σύντα¬ 
ξη συμβάσεων κλπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδι¬ 
κασιών παρακολούθησης ελέγχου και παραλαβής των 
μελετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα 
εκτελεσθούν με αυτεπιστασία είτε για έργα που θα ανα¬ 
τεθούν σε τρίτους, στις περιπτώσεις που αποφασίζεται 
η εκπόνηση μελετών από τις υπηρεσίες του Δήμου. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδι¬ 
αγραφών τεχνικών έργων και τήρηση των διαδικασιών 
ανάθεσης έργων σε τρίτους (δημοπρατήσεις, αξιολό¬ 
γηση προσφορών, εισήγηση σχετικών αποφάσεων, σύ¬ 
νταξη συμβάσεων κλπ.). 

• Επίβλεψη εκτέλεσης τεχνικών έργων που εκτελού- 
νται είτε με αυτεπιστασία είτε από τρίτους. Τήρηση των 
διαδικασιών παρακολούθησης και ελέγχου εκτέλεσης 
και παραλαβής τεχνικών έργων από ποιοτικής, ποσοτι¬ 
κής άποψης και συμβατικής άποψης. 

• Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακο¬ 
λούθηση, εκτέλεση και παραλαβή μελετών και τεχνικών 
έργων. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κλπ. που χρησιμοποιεί 
ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγου¬ 
μένων ειδών. 

• Εκπόνηση μελετών που σχετίζονται με Μηχανολο¬ 
γικές και Ηλεκτρολογικές εγκαταστάσεις. 

• Παρακολούθηση της πορείας εξέλιξης των προ¬ 
γραμμάτων του Τμήματος και σχετική ενημέρωση της 
Διεύθυνσης. 

• Παρακολούθηση των προγραμμάτων χρήσης/αξι- 
οποίησης και της κατανομής των τεχνικών μέσων και 
του ανθρώπινου δυναμικού του Τμήματος. Εισήγηση 
για τη λήψη αποφάσεων που στοχεύουν στη βελτίωση 
της αξιοποίησης και της απόδοσης των διατιθέμενων 
τεχνικών μέσων και προσωπικού. 

Β. Θέματα Χωροταξικού/Πολεοδομικού Σχεδιασμού 

1. Θέματα χωροταξίας 

• Συγκέντρωση στοιχείων, επί τόπου διερεύνηση και 
καταγραφή αδυναμιών του φυσικού και δομημένου χώ¬ 
ρου της περιοχής του Δήμου. 

• Τεκμηρίωση των αδυναμιών/προβλημάτων της πε¬ 
ριοχής και τήρηση σχετικού αρχείου. 

• Με βάση τα συμπεράσματα και αποτελέσματα 
σχετικών μελετών, εισήγηση αποφάσεων, ρυθμίσεων 
και προγραμμάτων εφαρμογής για τη βελτίωση των 
πολεοδομικών, οικιστικών προβλημάτων της περιοχής 
του Δήμου. 

• Υποστήριξη της συμμετοχής του Δήμου στις διαδι¬ 
κασίες χωροταξικού και πολεοδομικού σχεδιασμού. 

• Μέριμνα για την αξιοποίηση σύγχρονων πολεο¬ 
δομικών εργαλείων από τον Δήμο για την οικιστική 
ανάπτυξη, την κάλυψη στεγαστικών αναγκών, την ανά¬ 
πλαση περιοχών και την αντιμετώπιση προβλημάτων 
κυκλοφορίας/στάθμευσης (π.χ. ζώνες ειδικής ενίσχυσης, 
ζώνες ειδικών κινήτρων, ζώνες ενεργού πολεοδομίας, 
κοινωνικός συντελεστής δόμησης, μεταφορά συντελε- 
στού δόμησης). 

• Συνεργασίες με αντίστοιχου αντικείμενου Νομαρ¬ 
χιακές ή Κεντρικές Υπηρεσίες και φορείς για την από 
κοινού ρύθμιση θεμάτων Χωροταξικού/Πολεοδομικού 
σχεδιασμού που απασχολούν την περιοχή του Δήμου 
και για την ανάπτυξη αντίστοιχων κοινών προγραμ¬ 
μάτων. 

• Παροχή προς κάθε ενδιαφερόμενο πληροφοριών 
που σχετίζονται με το σχέδιο πόλης και γενικά την 
χωροταξική/πολεοδομική ανάπτυξη της περιοχής. 

• Παροχή προς κάθε ενδιαφερόμενο πληροφοριών 
που σχετίζονται με τα αγροκτήματα των Δημοτικών 
Διαμερισμάτων όπως κατηγορία αγροτεμαχίου, έτος 
διανομής, αριθμό και έκταση. 

• Συνεργασία με την Υπηρεσία Προγραμματισμού για 
θέματα σχεδιασμού/προγραμματισμού της δράσης του 
Δήμου σε ζητήματα Χωροταξίας/Πολεοδομίας..2 Πολε- 
οδομικές Εφαρμογές 

• Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους 
(καθορισμός οικοδομικών γραμμών, σύνταξη και έλεγχος 
τοπογραφικών διαγραμμάτων κλπ). 

• Παρέχει βεβαιώσεις υψομέτρων και στάθμης των 
οδών για την ανέγερση νέων οικοδομών. 

• Προτείνει και προβαίνει σε διανοίξεις οδών και πλα¬ 
τειών και προτείνει κήρυξη απαλλοτριώσεων ακινήτων 
για τη δημιουργία κοινόχρηστων χώρων. 

• Προωθεί την άμεση καταγραφή κάθε αυθαιρέτου 
κτίσματος μέσα στα όρια του Δήμου και κάνει κάθε 
νόμιμη ενέργεια για την αποφυγή τέτοιων προβλημάτων 
αλλά και τη διοικητική και ποινική αντιμετώπισή τους. 

• Εισηγείται τη συγκρότηση άμεσα κάθε είδους επι¬ 
τροπής η οποία προβλέπεται από το νόμο, για να εξε¬ 
τάζει τα αιτήματα ή τυχόν ενστάσεις πολιτών. 

• Προβαίνει σε πράξεις τακτοποίησης και αναλογι¬ 
σμού για την οικοδόμηση ακινήτων, αλλά και για την 
πλήρη εφαρμογή του Σχεδίου Πόλης, εφαρμόζοντας 
τις αντίστοιχες πολεοδομικές διατάξεις που ισχύουν 
κάθε φορά. 

Γ. Γραφείο Τοπογραφίας, Κτηματολογίου και Δημο¬ 
τικής περιουσίας 

1. Τοπογραφικές εργασίες 

• Εκτέλεση τοπογραφικών εργασιών κάθε είδους. 

• Εκτέλεση τοπογραφικών εργασιών για τις ανάγκες 
του Τμήματος ή άλλων Τμημάτων του Δήμου. 

• Επίβλεψη τοπογραφικών εργασιών που ανατίθενται 
σε τρίτους. 


• Συνεχής ενημέρωση των τοπογραφικών διαγραμ¬ 
μάτων του σχεδίου πόλης. 

• Έρευνα και σύνταξη εισηγητικής έκθεσης για κάθε 
περίπτωση αιτήσεων δημοτών που έχουν σχέση με 
δημοτικές ή κοινόχρηστες εκτάσεις ή με αιτήσεις για 
έρευνα και εκμετάλλευση λατομικών χώρων. 

2. Κτηματολόγιο και Δημοτική Περιουσία 

• Τηρεί τα κτηματολόγια όλου του Δήμου και δίνει 
τις κατάλληλες πληροφορίες προς τους πολίτες του 
Δήμου. 

• Εφαρμόζει το Εθνικό Κτηματολόγιο σε συνεργασία 
με κάθε αρμόδια υπηρεσία. 

• Έχει την ευθύνη της συγκέντρωσης των πάσης (ρύ¬ 
σεως τίτλων ακίνητης και κοινόχρηστης περιουσίας 
του Δήμου και τη σύνταξη σχετικού για κάθε ακίνητο 
σχεδιαγράμματος. 

• Καταρτίζει για κάθε ακίνητο του Δήμου φάκελο που 
περιλαμβάνει όλα τα στοιχεία που θεμελιώνουν στο 
ακίνητο δικαίωμα ιδιοκτησίας του Δήμου. 

• Περιφρουρεί επί της ακίνητης περιουσίας τα δικαι¬ 
ώματα κυριότητος, νομής και κατοχής από το Δήμο. 

• Καταρτίζει τους ιδιαίτερους φακέλους για καθένα 
από τους κοινόχρηστους χώρους που περιέχουν όλα 
τα στοιχεία στα οποία στηρίζονται τα δικαιώματα του 
Δήμου, καθώς και τα σχετικά για το καθένα διαγράμ¬ 
ματα. 

• Καταρτίζει το κτηματολόγιο όλων των ακινήτων 
του Δήμου. 

• Συλλέγει όλα τα απαραίτητα στοιχεία για τον έλεγ¬ 
χο της καταστάσεως των λόγω ρυμοτομίας απαλλοτρι- 
ουμένων κτημάτων και την εξακρίβωση της πραγματικής 
αξίας αυτών. 

• Ολοκληρώνει τις αγορές των ακινήτων. 

• Σε συνεργασία με το Νομικό Σύμβουλο συντάσει τις 
σχετικές συμβολαιογραφικές πράξεις. 

• Μεριμνά για αποστολή όλων των στοιχείωνπου συ- 
νιστούν αγορές, απαλλοτριώσεις στο γραφείο εξόδων, 
για έκδοσή των σχετικών ενταλμάτων πληρωμής. 

• Τηρεί ιδιαίτερους φακέλους για τις αγορές των 
ακινήτων. 

• Τηρεί το αρχείο κληροδοτημάτων του Δήμου. 

• Μεριμνά για την αξιοποίηση των των ακινήτων αυ¬ 
τών. 

• Εισηγείται στο Δημοτικό Συμβούλιο την αποδοχή 
κληροδοτημάτων σύμφωνα με τις αιτήσεις των ενδια¬ 
φερομένων για κληροδότηση. 

• Μεριμνά για την ολοκλήρωση της διαδικασίας να 
περιέλθουν στο Δήμο κληροδοτούμενα ακίνητα. 

• Γενικά έχει την ευθύνη για τη διατήρηση και την 
προστασία της ακίνητης και κοινόχρηστης περιουσίας 
του Δήμου. 

Δ. Γ ραφείο Συγκρότησης - Προγραμματισμού και Πα¬ 
ρακολούθησης των Συνεργείων του Τ μήματος 

Γ ια την εκτέλεση των λειτουργιών του Τ μήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν: 

• Ετοιμασία του Προγράμματος Δράσης του Συνερ¬ 
γείου (καθορισμός αναγκαίων έργων, συντηρήσεων, 
επεμβάσεων, καθορισμοί προτεραιοτήτων κλπ.). 

• Ανάλυση του προηγούμενου προγράμματος για τον 
καθορισμό αναγκών του Συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κλπ. 

• Επίβλεψη από διοικητική και τεχνική άποψη των 
έργων που εκτελεί το Συνεργείο με αυτεπιστασία και 
των αντίστοιχων εργασιών συντηρήσεων. 

• Συγκρότηση οργάνωση και διοίκηση ενεργειών αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκατα¬ 
στάσεων δημοτικών κτιρίων ή σχολείων). 

• Φροντίδα για την στελέχωση και την εκπαίδευση 
του προσωπικού του Συνεργείου. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασι¬ 
ών. Επίβλεψη εργασιών που εκτελούνται από συνεργεία 
τρίτων από τεχνική και χρονική άποψη. 

• Συνεργασία με το Γραφείο Προμηθειών και Υποστή¬ 
ριξης για την έγκαιρη προμήθεια των υλικών των έργων 
που εκτελεί το Συνεργείο. 

• Εκτέλεση επιμετρήσεων εργασιών που εκτελεί το 
Συνεργείο και έλεγχος των πιστοποιήσεων που υποβάλ¬ 
λονται από συνεργεία τρίτων. Ενημέρωση και συνεργα¬ 
σία με το Γρ. Προμηθειών και Υποστήριξης. 

• Χειρισμός και φροντίδα για τη συντήρηση και αξι¬ 
οποίηση των μηχανημάτων, τεχνικών μέσων και εργα¬ 
λείων που χρησιμοποιεί το Συνεργείο. 

• Τήρηση των διαδικασιών καταγραφής, συγκέντρω¬ 
σης και ενημέρωσης του Γ ραφείου Υποστήριξης της Δι¬ 
εύθυνσης με πρωτογενή κυρίως στοιχεία απασχόλησης 
τεχνικού προσωπικού, απασχόλησης μηχανημάτων και 
ανάλωση υλικών, και με στοιχεία προόδου καθ’ ενός από 
τα έργα του προγράμματος δράσης του Συνεργείου. 

• Εκτέλεση εργασιών κατασκευής, επισκευής και συ¬ 
ντήρησης κτηρίων, διαμόρφωσης υπαίθριων χώρων, 
οδοποιίας και λοιπών τεχνικών έργων υποδομής. 

• Μεριμνά για την εκτέλεση με οποιονδήποτε τρόπο 
(εργολαβία ή αυτεπιστασία) των έργων ηλεκτροφω- 
τισμού σε κτίρια, οδούς, πλατείες, άλση και λοιπούς 
κοινόχρηστους χώρους της πόλης, καθώς και των ηλε- 
κτρομηχανολογικών εγκαταστάσεων των κτιρίων και 
σιντριβανιών. 

• Ασχολείται με την αποκατάσταση των βλαβών, την 
συντήρηση των εγκαταστάσεων σε κτίρια, γήπεδα και 
κοινόχρηστους χώρους καθώς και των ηλεκτρομηχα- 
νολογικών τους εγκαταστάσεων. 

• Είναι υπεύθυνο για τη μικροφωνική κάλυψη των υπαί¬ 
θριων εκδηλώσεων του Δήμου για τη συντήρηση και 
λειτουργία των μηχανημάτων αυτών μαζί με αυτά που 
είναι μόνιμα εγκατεστημένα στα δημοτικά κτίρια. 

• Τηρεί φακέλους γενομένων επισκευών και συντη¬ 
ρήσεων. 

• Προετοιμάζει τους χώρους τελετών παρελάσεων και 
γενικά εκδηλώσεων του Δήμου και φροντίζει για τον 
σημαιοστολισμό κατά τις εθνικές και τοπικές επετείους, 
σε συνεργασία με το γραφείο Προγραμματισμού 

1. Συνεργείο κατασκευής- επισκευής και συντήρησης 
Τεχνικών έργων 

• Ασχολείται με την κατασκευή και συντήρηση τε¬ 
χνικών έργων. 

2. Συνεργείο Ηλεκτροφωτισμού, συντήρησης Η/Μ 
εγκαταστάσεων και σήμανσης οδών. 

• Εκτέλεση εργασιών που αφορούν στην επέκταση, 
συντήρηση, επισκευή και βελτίωση του δικτύου ηλε- 
κτροφωτισμού των οδών και γενικά των κοινοχρήστων 
υπαιθρίων χώρων του Δήμου καθώς και του φωτισμού 
για την ανάδειξη των δημοτικών κτιρίων, μνημείων και 
χώρων της περιοχής του Δήμου. 


• Φροντίζει για τον φωτεινό διάκοσμο των δημοτικών 
διαμερισμάτων κατά τις εορτές και παρελάσεις σε συ¬ 
νεργασία με το Γ ραφείο Προγραμματισμού. 

• Φροντίζει για τον φωτισμό των χώρων όπου πρό¬ 
κειται να γίνουν εκδηλώσεις του Δήμου και επιμελεί¬ 
ται την εγκατάσταση και λειτουργία των μικροφωνικών 
εγκαταστάσεων. 

• Εκτέλεση εργασιών για την επέκταση, συντήρηση και 
επισκευή της σήμανσης και διαγράμμισης οδών για τη 
ρύθμιση της κυκλοφορίας στην περιοχή του Δήμου. 

• Εκτέλεση εργασιών για την εγκατάσταση και συντή¬ 
ρηση κάθε είδους πληροφοριακών πινακίδων στην περι¬ 
οχή του Δήμου (πινακίδες ονομασίας οδών και πλατειών, 
αρίθμησης κτιρίων, παροχής πληροφοριών σε θέματα 
του Δήμου, στάσεων συγκοινωνιακών μέσων κ.λ.π.). 

• Εκτέλεση εργασιών για την τοποθέτηση και συ¬ 
ντήρηση προστατευτικών μέσων για την ασφάλεια της 
κυκλοφορίας των οχημάτων και των πεζών. 

3. Συνεργείο επισκευής συντήρησης αυτοκινήτων και 
μηχανημάτων. 

Ασχολείται με την επισκευή και συντήρηση των αυ¬ 
τοκινήτων και των μηχανημάτων του Δήμου. 

5. Τμήμα Περιβάλλοντος 

Α. Γ ραφείο Περιβάλλοντος και Δημόσιας Υγείας 

1. Θέματα Προστασίας Περιβάλλοντος. 

• Συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής του Δήμου σε 
θέματα περιβάλλοντος (π.χ. διαχείριση στερεών και 
υγρών αποβλήτων, αποκατάσταση χώρων, απομάκρυνση 
οχλουσών δραστηριοτήτων, πηγές ρύπανσης, προστα¬ 
σία διαχείριση βιοτόπων κλπ). 

• Τεκμηρίωση των αδυναμιών, προβλημάτων της πε¬ 
ριοχής και τήρηση σχετικού αρχείου. 

• Επεξεργασία των στοιχείων που συγκεντρώνονται/ 
καταγράφονται και εισήγηση προγραμμάτων επεμβά¬ 
σεων του Δήμου ή άλλων αρμόδιων φορέων για τη 
βελτίωση της υπάρχουσας κατάστασης. 

• Συνεργασίες με αντίστοιχου αντικείμενου Νομαρ¬ 
χιακές ή Κεντρικές Υπηρεσίες και φορείς για την από 
κοινού ρύθμιση περιβαλλοντικών θεμάτων που απα¬ 
σχολούν την περιοχή του Δήμου και για την ανάπτυξη 
αντίστοιχων κοινών προγραμμάτων. 

• Συνεργασία με την Υπηρεσία Προγραμματισμού για 
θέματα σχεδιασμού/προγραμματισμού της δράσης του 
Δήμου σε ζητήματα προστασίας του περιβάλλοντος. 

2. Θέματα Δημόσιας Υγείας 

• Μελέτη και εφαρμογή προγραμμάτων βελτίωσης 
της δημόσιας υγείας. 

• Ζητήματα σχολικής υγιεινής - σχολικά κυλικεία 

• Αντιμετώπιση προβλημάτων ανθυγιεινών εστιών 
(από στάσιμα νερά, εγκαταλελειμμένα σπίτια, οικόπεδα 
χωρίς περίφραξη κλπ). 

• Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες 
μυοκτονίες). 

3. Χορήγηση Αδειών καταστημάτων υγειονομικού εν¬ 
διαφέροντος 

Υποστήριξη των διοικητικών διαδικασιών και γνωμο¬ 
δοτήσεις που σχετίζονται με τις εξής αρμοδιότητες 
του Δήμου. 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας 
των οποίων καθορίζονται από υγειονομικές διατάξεις σε 
συνεργασία με το Τμήμα Εξυπηρέτησης πολιτών. 

• Χορήγηση αδειών ίδρυσης και λειτουργίας πτηνο- 
κτηνοτροφίκών εγκαταστάσεων και ανάκλησης των 
αδειών σε περιπτώσεις που δεν συμμορφώνονται με 
τους όρους λειτουργίας. 

• Χορήγηση αδειών μικροπωλητών. 

• Χορήγηση των αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επι¬ 
χειρήσεων, που προβλέπονται από τους α.ν. 445/1937 
και 446/1937. 

• Χορήγηση των αδειών λειτουργίας μουσικής σε 
δημόσια κέντρα, που προβλέπονται από αστυνομικές 
διατάξεις και χορηγούνται σύμφωνα με την Α5/3010/85 
υγειονομική διάταξη. 

• Χορήγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του ν. 2000/1991. 

• Οι αρμοδιότητες των προηγούμενων εδαφίων αυτής 
της παραγράφου μπορούν να ανατίθενται και στο Τμήμα 
Εξυπηρέτησης Πολιτών για να εκτελούνται σε συνάρ¬ 
τηση με τα προβλεπόμενα στο ΦΕΚ 1040Β/11.9.2002 ή 
στο Γραφείο Διοικητικής Υποστήριξης της Διεύθυνσης 
Δημοτικής Αστυνομίας Η ανάθεση αυτή γίνεται κατά τα 
προβλεπόμενα στο άρθρο 11 του παρόντος Ο.Ε.Υ με τον 
Κανονισμό Λειτουργίας των Υπηρεσιών του Δήμου. 

4. Λειτουργίες ανάπτυξης και συντήρησης χώρων 
πρασίνου 

Το γενικό αντικείμενο των λειτουργιών αυτών αφο¬ 
ρά στη μελέτη και εκτέλεση εργασιών ανάπτυξης και 
συντήρησης χώρων πρασίνου δηλαδή βελτίωσης και 
επέκτασης συντήρησης, καθαριότητας, φυτοπροστα¬ 
σίας, των χώρων πρασίνου καθώς και των υπαίθριων 
χώρων γενικότερα μέσα στα όρια του Δήμου (περι- 
αστικό πράσινο, πάρκα, κήποι, άλση, παιδικές χαρές, 
δενδροστοιχίες, παρτέρια κλπ.). 

Ειδικότερα οι αρμοδιότητες στο προηγούμενο γενικό 
αντικείμενο περιλαμβάνουν: 

• Κατάρτιση και εφαρμογή βραχυπρόθεσμων λεπτο¬ 
μερών προγραμμάτων φυτεύσεων, συντήρησης, ποτί¬ 
σματος, φυτοπροστασίας των χώρων πρασίνου του 
Δήμου. 

• Ανάλυση των προηγουμένων προγραμμάτων και 
καθορισμός αναγκών σε τεχνικό εξοπλισμό, εργαλεία, 
ανθρώπινο δυναμικό κατά ειδικότητες, φυτά, λιπάσματα, 
φυτοφάρμακα, ανταλλακτικά κλπ. 

• Εκπόνηση μελετών που σχετίζονται με το αντικεί¬ 
μενο και μέριμνα για την ανάθεση αναλογών μελετών 
σε τρίτους και την τήρηση των σχετικών διαδικασιών 
ανάθεσης, παρακολούθησης, ελέγχου και παραλαβής 
μελετών. 

• Εισήγηση για την αναγκαιότητα ανάθεσης φυτοτε- 
χνικών εργασιών σε τρίτους. Τήρηση των διαδικασιών 
ανάθεσης τέτοιων εργασιών σε τρίτους. Επίβλεψη των 
εργασιών που εκτελούνται από τρίτους. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, φυτών, λιπα¬ 
σμάτων, φυτοφαρμάκων κλπ. Συμμετοχή στις επιτροπές 
αξιολόγησης προσφορών και στις επιτροπές παραλαβής 
των προηγουμένων ειδών. 

• Συγκρότηση, οργάνωση, συντονισμός και γενικά δι¬ 
οίκηση των συνεργείων του Τμήματος για την εκτέλεση 
των κηποτεχνικών εργασιών. 


5. Παιδικές Χαρές 

• Φύλαξη, καθαριότητα, μέριμνα για τη συντήρηση του 
εξοπλισμού των παιδικών χαρών του Δήμου. 

6. Λειτουργία Λαϊκών αγορών 

• Μέριμνα για τη λειτουργία των λαϊκών αγορών του 
Δήμου. 

• Εφαρμογή των δημοτικών, νομαρχιακών διατάξεων 
περί λαϊκών αγορών. 

•Τηρεί σχεδιάγραμμα του χώρου της λαϊκής αγοράς 
όπου φαίνονται αριθμημένες οι θέσεις καθώς επίσης 
και τα στοιχεία του πωλητή που χρησιμοποιεί κάθε 
μια από αυτές. 

• Εποπτεία της ορθής λειτουργίας. 

• Χορήγηση θέσεων σε συνεργασία με την Επιτροπή 
Λαϊκής αγοράς. 

• Εισήγηση για τη λήψη οποιουδήποτε αναγκαίου μέ¬ 
τρου για την καλύτερη λειτουργία τους. 

7. Δημοτικά κοιμητήρια 

• Τήρηση των διαδικασιών λειτουργίας των δημοτικών 
κοιμητηρίων σύμφωνα με τους ισχύοντες νόμους και 
τους ειδικότερους Κανονισμούς Λειτουργίας, διοίκησης 
και διαχείρισης τους. 

• Σχεδιασμός, εισήγηση και εφαρμογή προγραμμάτων 
βελτίωσης και ανανέωσης κοινών και οικογενειακών 
τάφων. 

• Τήρηση των διαδικασιών και αρχείων καταγραφής 
των γεγονότων και πληροφοριακών στοιχείων και σχετί¬ 
ζονται με τη λειτουργία των δημοτικών κοιμητηρίων. 

• Συνεργασία με την Οικονομική Υπηρεσία για την 
τήρηση των διαδικασιών και αρχείων που σχετίζονται 
με τις οικονομικές δοσοληψίες των πολιτών ως προς τη 
λειτουργία του δημοτικού κοιμητηρίου και την απόδοση 
των εισπραττομένων ποσών σύμφωνα με τις διαχειρι¬ 
στικές διαδικασίες του Δήμου. 

• Μέριμνα για την καθαριότητα, τη φύλαξη, τη διακό- 
σμηση και την τήρηση των κανόνων λειτουργίας στους 
χώρους του κοιμητηρίου. 

• Μέριμνα για τη συντήρηση της τεχνικής υποδομής 
και του πράσινου στους χώρους, τα κτίρια και γενικά 
στις εγκαταστάσεις του δημοτικού κοιμητηρίου. 

• Εκτέλεση εργασιών ταφής, εκταφής. 

• Τήρηση αρχείου τοπογραφικών διαγραμμάτων των 
Δημοτικών Κοιμητηρίων. 

• Φροντίζει ώστε οι κατασκευές των τάφων να γίνο¬ 
νται σύμφωνα με την ισχύουσα νομοθεσία. 

8. Δαιχείριση Θεμάτων Λατομείων Μαρμάρων και 
Αδρανών Υλικών. 

• Διαχείριση διαδικασιών που σχετίζονται με την έκ¬ 
δοση αδειών ή την έκφραση γνώμης για έρευνα και 
εκμετάλλευση λατομικών χώρων μαρμάρου και αδρανών 
υλικών. 

• Οι αρμοδιότητες του προηγούμενου εδαφίου αυ¬ 
τής της παραγράφου μπορούν να ανατίθενται και στο 
Τμήμα Εξυπηρέτησης Πολιτών για να εκτελούνται σε 
συνάρτηση με τα προβλεπόμενα στο ΦΕΚ 1180Β/11-09- 
02. Η ανάθεση αυτή γίνεται κατά τα προβλεπόμενα 
στο άρθρο 11 του παρόντος Ο.Ε.Υ με τον Κανονισμό 
Λειτουργίας των Υπηρεσιών του Δήμου. 

-Διαχείριση θεμάτων και διαδικασιών που αφορούν 
την προστασία και την αποκατάσταση του περιβάλ¬ 
λοντος 

9. Δημοτικά Σφαγεία 

• Τήρηση των διαδικασιών λειτουργίας των δημοτικών 
σφαγείων σύμφωνα με τους ισχύοντες νόμους και τους 

ειδικότερους Κανονισμούς Λειτουργίας, διοίκησης και 
διαχείρισής τους. 

• Σχεδιασμός, εισήγηση και εφαρμογή προγραμμάτων 
βελτίωσης των εγκαταστάσεων και του εξοπλισμού. 

• Τήρηση των διαδικασιών και αρχείων καταγραφής 
των γεγονότων και πληροφοριακών στοιχείων και σχε¬ 
τίζονται με τη λειτουργία των δημοτικών σφαγείων. 

• Συνεργασία με την Οικονομική Υπηρεσία για την 
τήρηση των διαδικασιών και αρχείων που σχετίζονται 
με τις οικονομικές δοσοληψίες των πολιτών ως προς τη 
λειτουργία του δημοτικού σφαγείου και την απόδοση 
των εισπραττομένων ποσών σύμφωνα με τις διαχειρι¬ 
στικές διαδικασίες του Δήμου. 

• Μέριμνα για την καθαριότητα, τη φύλαξη, και την 
τήρηση των κανόνων λειτουργίας στους χώρους του 
σφαγείου. 

• Φροντίδα ώστε οι εγκαταστάσεις και ο εξοπλισμός 
καθώς και η λειτουργία να γίνονται σύμφωνα με την 
ισχύουσα νομοθεσία. 

Β. Υπηρεσία Καθαριότητας - Διαχείριση απορριμμά¬ 
των 

• Εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια του Δήμου (δρό¬ 
μοι, πλατείες,παραλίες, χείμαρροι, πάρκα, αφοδευτήρια 
κλπ.). 

• Εκτέλεση εργασιών αποκομιδής, μεταφοράς και 
απόρριψης απορριμμάτων (π.χ. προερχόμενα από οικίες, 
καταστήματα, επιχειρήσεις, κοινόχρηστους χώρους). 

• Εκτέλεση προγραμμάτων ανακύκλωσης απορριμ¬ 
μάτων. 

- Αποκατάσταση Χώρων Ανεξέλεγκτης Διάθεσης 
Απορριμμάτων και φύλαξη των χώρων αυτών. 

- Λειτουργία σταθμού μεταφόρτωσηςαπορριμμάτων 
ή Χώρου Υγειονομικής Ταφής Υπολειμμάτων σε συνερ¬ 
γασία και σε συνάρτηση με το πρόγραμμα διαχείρισης 
απορριμμάτων του Περιφερειακού Σχεδιασμού της Πε¬ 
ριφέρειας Α.Μ.Θ. 

Γ. Υπηρεσία Συντήρησης Υποδομών Αγροκτήματος 
και Βοσκοτόπων 

1. Άρδευση - Αντλιοστάσια 

• Μεριμνά για την προληπτική συντήρηση των αντλιο¬ 
στασίων και των δικτύων άρδευσης, ώστε να βρίσκονται 
σε πλήρη ετοιμότητα κατά την έναρξη της αρδευτικής 
περιόδου. 

• Μεριμνά για την καλή συντήρηση και την γρήγορη 
επισκευή των βλαβών στο δίκτυο και τα αντλιοστά¬ 
σια. 

• Κατασκευή μικρών έργων βελτίωσης και αντικα¬ 
τάστασης φθαρμένων δικτύων και κατεστραμμένων 
βαλβίδων. 

• Εισηγείται εντός του Φεβρουάριου, κάθε έτους, σε 
συνεργασία με τον αρμόδιο Αντιδήμαρχο, για τον αριθ¬ 
μό των υδρονομέων που απαιτούνται για την απρόσκο¬ 
πτη λειτουργία του συστήματος κατά την αρδευτική 
περίοδο. 

• Καθορίζει σε κάθε έναν από τους υδρονομείς τον 
τομέα ευθύνης του και παρέχει τις απαραίτητες οδηγίες 
για την καλή εκτέλεση των καθηκόντων τους. 

• Φροντίζει για τον έγκαιρο καθαρισμό των καναλιών, 
των τάφρων και των ταμιευτήρων νερού που χρησιμο¬ 
ποιούνται για την άρδευση. Επιμελείται για τη συντήρη¬ 
ση των φραγμάτων και των σημείων πρόσβασης. 

• Φροντίζει για την συνεχή τροφοδοσία των νερό των 
δεξαμενών ποτίσματος των ποιμνίων. 


• Φροντίζει για την έγκαιρη προμήθεια των διαφόρων 
ανταλλακτικών και υλικών που απαιτούνται για την ομα¬ 
λή λειτουργία των αρδευτικών δικτύων. 

• Μεριμνά για την τήρηση και εφαρμογή του ειδικού 
κανονισμού άρδευσης και εισηγείται προτάσεις για την 
βελτίωση και επικαιροποίησή του. 

• Συνεργάζεται με την υπηρεσία εσόδων για την έκ¬ 
δοση των δικαιωμάτων άρδευσης και την παροχή στοι¬ 
χείων για τους νέους καταναλωτές. 

2. Αγροτική Οδοποιία - Αποστραγγιστικές Τάφροι 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

• Προγραμματισμός εργασιών και φροντίδα για την 
αποκατάσταση ζημιών στο αγροτικό οδικό δίκτυο και 
των οδών πρόσβασης προς τους βοσκοτόπους. 

• Συντήρηση και περιοδικός καθαρισμός των καναλιών 
και των αποστραγγιστικών τάφρων. 

3. Βοσκότοποι 

• Φροντίζει για τη τήρηση του ειδικού κανονισμού 
κτηνοτροφίας. 

• Προγραμματίζει και φροντίζει για τη διάνοιξη και 
συντήρηση των οδών πρόσβασης προς τους βοσκό¬ 
τοπους. 

• Φροντίζει για την ομαλή τροφοδοσία των δεξαμενών 
ποτίσματος ποιμνίων. 

• Μεριμνά για τη συντήρηση των εγκαταστάσεων (πο- 
τίστρες στέγαστρα, καταφύγια) που εξυπηρετούν τους 
βοσκότοπους του Δήμου. 

Δ. Γ ραφείο Συγκρότησης - Προγραμματισμού και πα¬ 
ρακολούθησης των Συνεργείων του Τμήματος 

Για την εκτέλεση των λειτουργιών του Τμήματος συ¬ 
γκροτούνται διάφορα συνεργεία. Οι σχετικές με τα συ¬ 
νεργεία αρμοδιότητες του Τμήματος περιλαμβάνουν: 

• Συγκρότηση, οργάνωση, συντονισμός και γενικά δι¬ 
οίκηση των συνεργείων του Τμήματος. 

• Ετοιμασία του Προγράμματος Δράσης των Συνερ¬ 
γείων (καθορισμός αναγκαίων έργων, συντηρήσεων, 
επεμβάσεων, καθορισμοί προτεραιοτήτων κλπ.). 

• Ανάλυση του προηγούμενου προγράμματος για τον 
καθορισμό των αναγκών του κάθε Συνεργείου σε τε¬ 
χνικό εξοπλισμό, εργαλεία, ανθρώπινο δυναμικό κατά 
ειδικότητες, ποσότητες υλικών κατ’ είδος κ.λ.π. 

• Επίβλεψη από διοικητική και τεχνική άποψη των 
εργασιών που εκτελούν τα συνεργεία. 

• Συγκρότηση οργάνωση και διοίκηση συνεργείων 
αμέσου επέμβασης σε περιπτώσεις επειγόντων εργα¬ 
σιών εκτός προγράμματος. 

• Φροντίδα για την στελέχωση και την εκπαίδευση 
του προσωπικού του κάθε Συνεργείου. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασι¬ 
ών. Επίβλεψη εργασιών που εκτελούνται από συνεργεία 
τρίτων από τεχνική και χρονική άποψη. 

• Συνεργασία με την υπηρεσία Προμηθειών για την 
έγκαιρη προμήθεια των υλικών των εργασιών που εκτε- 
λεί το κάθε Συνεργείο. 

• Εκτέλεση επιμετρήσεων των εργασιών που εκτελεί 
το κάθε Συνεργείο και έλεγχος των πιστοποιήσεων που 
υποβάλλονται από συνεργεία τρίτων. Ενημέρωση και 
συνεργασία με το Γ ραφείο Υποστήριξης της Διεύθυν¬ 
σης. 

• Χειρισμός και φροντίδα για τη συντήρηση και αξι¬ 
οποίηση των μηχανημάτων, τεχνικών μέσων και εργα¬ 
λείων που χρησιμοποιεί το Συνεργείο. Ενημέρωση του 
Γραφείου Συντήρησης Ηλεκτρομηχανολογικού Εξοπλι¬ 
σμού για τα προβλήματα που παρουσιάστηκαν κατά 
τη χρήση τους. 

• Τήρηση των διαδικασιών καταγραφής, συγκέντρω¬ 
σης και ενημέρωσης του Γ ραφείου Υποστήριξης της Δι¬ 
εύθυνσης με πρωτογενή κυρίως στοιχεία απασχόλησης 
τεχνικού προσωπικού, απασχόλησης μηχανημάτων και 
ανάλωση υλικών και με στοιχεία προόδου καθ’ ενός από 
τα έργα του προγράμματος δράσης του Συνεργείου. 

1) Συνεργείο αποκομιδής απορριμμάτων. 

2) Συνεργείο καθαριότητας οδών, πλατειών, παιδικών 
χαρών, χώρων πράσινου, λαϊκών αγορών και γενικά κοι¬ 
νόχρηστων χώρων. 

3) Συνεργείο αποκατάστασης ζημιών στα υδρευτικά 
και αρδευτικά δίκτυα. 

4) Συνεργείο Ταφής, Εκταφής, Συντήρησης και Καθα¬ 
ριότητας Δημοτικών Κοιμητηρίων. 

5) Συνεργείο υδρονομέων για τη λειτουργία των αρ¬ 
δευτικών δικτύων. 

Ε. Γ ραφείο Πολιτικής Προστασίας 
Αντιμετώπιση Εκτάκτων Αναγκών 

• Συντονίζει όλες τις δράσεις πρόληψης, ετοιμότη¬ 
τας αντιμετώπισης και αποκατάστασης των καταστρο¬ 
φών. 

• Παρακολουθεί μέσα από προκαθορισμένες σελίδες 
του διδυκτίου και σε ημερήσια βάση την εξέλιξη των 
καιρικών φαινομένων.Έρχεται σε επαφή με το Κέντρο 
Επιχειρήσεων της Γ ενικής Γ ραμματείας Πολιτικής Προ¬ 
στασίας και συνεργάζεται με τη μονάδα αξιολόγησης 
της πρόγνωσης των καιρικών φαινομένων και άλλων 
πρόδρομων φαινομένων φυσικών καταστροφών, με 
σκοπό την έγκαιρη κινητοποίηση του δυναμικού και 
των μέσων πολιτικής προστασίας, για την αντιμετώ¬ 
πιση απειλούμενου κινδύνου καταστροφών, καθώς και 
για την ενημέρωση και παροχή αντίστοιχων οδηγιών 
στους πολίτες. 

• Διατυπώνει προτάσεις για τον σχεδίασμά της πο¬ 
λιτικής προστασίας σε τοπικό επίπεδο. 

• Ενημερώνει τον Δήμαρχο για τον ετήσιο εθνικό σχε¬ 
δίασμά πολιτικής προστασίας, κατά το σκέλος που τα 
προγράμματα, τα μέτρα και οι δράσεις της Περιφέρειας 
αφορούν το Δήμο Φιλίππων. 

• Συνεργάζεται με τη Νομαρχιακή Αυτοδιοίκηση και 
τη Περιφέρεια για τον συντονισμό των ενεργειών τόσο 
στον τομέα της πρόληψης όσο και κατά την εμφάνιση 
και αντιμετώπιση του συμβάντος. 

• Τήρηση καταστάσεων οδηγών, χειριστών και ιδιο¬ 
κτητών μηχανημάτων με διευθύνσεις και τηλέφωνα για 
την άμεση ειδοποίησή τους σε περίπτωση έκτακτης 
ανάγκης. 

• Φροντίζει για την κοινοποίηση των αποφάσεων της 
πολιτείας που αφορούν αποζημιώσεις και διευκολύνσεις 
που παρέχονται για την αντιμετώπιση ζημιών που προ- 
ξενήθηκαν από φυσικές καταστροφές. 

• Προσυνενόηση με όλους όσους αναφέρονται στο 
προηγούμενο εδάφιο και ενημέρωση τους ότι θα κλη¬ 
θούν να βοηθήσουν σε περίπτωση έκτακτης ανάγκης. 

• Ενημέρωση των κατοίκων της περιοχής με κάθε 
μέσο, των οδηγιών για την αντιμετώπιση προβλημάτων 
που δημιουργούνται από έκτακτες ανάγκες. 


•Έχει την ευθύνη τήρησης ειδικού φακέλου για ενερ¬ 
γοποίηση του σχεδίου έκτακτης ανάγκης όπου ανα- 
φέρεται το είδος της έκτακτης ανάγκης ή της κατα¬ 
στροφής και περιέχονται τα στοιχεία του συνόλου των 
ενεργειών, στο πλαίσιο και αντίστοιχου σχεδιασμού, για 
την αντιμετώπιση των καταστροφών κατά την εκδήλω¬ 
ση του φαινομένου, καθώς και για την αποκατάσταση 
των ζημιών. Στον ίδιο φάκελο εμπεριέχονται εκθέσεις 
απολογισμού δράσης των εμπλεκομένων προσώπων, 
υπηρεσιών και φορέων και προτάσεις για βελτίωση των 
δράσεων σε περίπτωση αντιμετώπισης παρομοίων φαι¬ 
νομένων. 

• Φροντίζει για την έγκαιρη υλοποίηση όσων προ¬ 
βλέπει το σχέδιο αντιμετώπισης εκτάκτων αναγκών, σε 
οργάνωση, προμήθεια υλικών, συντήρηση των μέσων και 
εκπαίδευση του προσωπικού, ώστε να υπάρχει η δυνα¬ 
τότητα άμεσης εφαρμογής οποτεδήποτε απαιτηθεί. 

ΚΕΦΑΛΑΙΟ Β' 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ - ΑΠΟΚΕ¬ 
ΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

ΑΡΘΡΟ 10 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 

• Με σκοπό την διοικητική εξυπηρέτηση των δημοτών 
των Δημοτικών διαμερισμάτων, ανατίθεται σε δημοτι¬ 
κούς υπαλλήλους της κατηγορίας ΔΕ και σε όλους τους 
υπαλλήλους του Τμήματος Εξυπηρέτησης Πολιτών, η 
περιοδική απασχόληση τους στα Δημοτικά Διαμερίσμα¬ 
τα. Η ανάθεση γίνεται με απόφαση του Δημάρχου που 
λαμβάνεται για πρώτη φορά αμέσως μετά την έναρξη 
ισχύος αυτού του Ο.ΕΎ με τη δημοσίευσή του στην 
Εφημερίδα της Κυβερνήσεως και εν συνεχεία εντός του 
Ιανουάριου κάθε έτους. 

Η απόφαση καθορίζει 

- τους συγκεκριμένους υπαλλήλους και τα Δημοτικά 
Διαμερίσματα στα οποία θα απασχολούνται 

- τη συχνότητα απασχόλησής τους σε κάθε Διαμέ¬ 
ρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ - ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

ΑΡΘΡΟ 11 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας (Διεύθυν¬ 
σης /Τμήματος /Γραφείου) ευθύνεται έναντι του αμέσως 
υπερκείμενου διοικητικού επιπέδου για την αποτελε¬ 
σματική και αποδοτική εκτέλεση των λειτουργιών της 
ενότητας, προγραμματίζοντας, οργανώνοντας, στελε¬ 
χώνοντας, συντονίζοντας και ελέγχοντας τις επί μέρους 
δραστηριότητες, έτσι ώστε να εκπληρώνονται οι περι¬ 
οδικοί (ετήσιοι και μεσοπρόθεσμοι) στόχοι του Δήμου 
με βάση αντίστοιχα προγράμματα δράσης. 

Ειδικότερα ο προϊστάμενος της Διεύθυνσης ή του 
Τ μήματος: 

• Διατυπώνει σε συνεργασία με το ιεραρχικά ανώτερο 
διοικητικό τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
προϋπολογισμούς, σε συνεργασία με τις Οικονομικές 
Υπηρεσίες. 

• Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

• Αποφασίζει και υπογράφει τα σχετικά έγγραφα για 
τις αποφάσεις που αποκεντρώνονται στον υπηρεσιακό 
μηχανισμό μετά από εξουσιοδότηση του Δημάρχου. 

• Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προ¬ 
σωπικό της διοικητικής ενότητας, μεριμνώντας για την 
ανάπτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

• Μεριμνά για την κατάρτιση του κανονισμού λει¬ 
τουργίας της διοικητικής ενότητας, εισηγείται μεταβο¬ 
λές των διατάξεών του και παρακολουθεί την κανονική 
εφαρμογή των εγκεκριμένων κανονισμών. 

• Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με τις Οικονο¬ 
μικές Υπηρεσίες. Καταρτίζει μηνιαίους ή τριμηνιαίους 
απολογισμούς δράσης και αναφέρει ιεραρχικά για τις 
υποθέσεις που εκκρεμούν και τις αποκλίσεις από τον 
προγραμματισμό. 

• Συνεργάζεται με την Υπηρεσία Προγραμματισμού 
για την από κοινού διατύπωση κάθε φύσης εισηγήσε¬ 
ων σχετικών με προτάσεις, αξιολόγηση εναλλακτικών 
λύσεων, διατύπωση στόχων, μεθοδολογίας, πολιτικών 
και προγραμμάτων δράσης που αναφέρονται στις λει¬ 
τουργίες της διοικητικής ενότητας. 

• Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του την 
χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

• Εισηγείται για θέματα αρμοδιότητας των διοικητι¬ 
κών μονάδων που εποπτεύει προς τον προϊστάμενο του 
ανώτερου ιεραρχικά επιπέδου και τα αρμόδια πολιτικά 
όργανα και παρίσταται, εφόσον απαιτηθεί, στις συνε¬ 
δριάσεις συλλογικών οργάνων και επιτροπών. 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

• Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας 
που εποπτεύει καθώς και των εισηγήσεων τους προς 
τα ανώτερα ιεραρχικά επίπεδα. Όλα τα έγγραφα, κα¬ 
ταστάσεις κλπ του Δήμου μονογραφούνται από τον 
αρμόδιο υπάλληλο και θεωρούνται με την μονογραφή 
τους από τους αρμόδιους προϊσταμένους. 

• Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες, τα δικαιώματα και τις υπο¬ 
χρεώσεις τους έναντι του Δήμου σε συνεργασία με την 
Υπηρεσία Δημοσιότητας και επικοινωνίας. 


• Συγκεντρώνει στοιχεία χρήσιμα για τον προγραμ¬ 
ματισμό και απολογισμό των δραστηριοτήτων της δι¬ 
οικητικής μονάδας του σε συνεργασία με τις Υπηρεσία 
Προγραμματισμού και Μηχανοργάνωσης. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του 
Δήμου για τον συντονισμό και την ολοκλήρωση των 
λειτουργιών του Δήμου. 

• Συνεργάζεται με τους φορείς εκτός Δήμου που σχε¬ 
τίζονται με τις λειτουργίες της διοικητικής μονάδας. 

• Είναι υπεύθυνος για την νομιμότητα των ενεργειών 
της διοικητικής μονάδας του. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του δημότη και την 
καλύτερη ανταπόκριση της διοικητικής μονάδας στις 
τοπικές ανάγκες. 

• Εκτελεί τις λειτουργίες της μονάδας που εποπτεύει, 
οι οποίες δεν είναι δυνατό να εκτελεσθούν από τους 
υπαλλήλους της. 

ΑΡΘΡΟ 12 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

1. Συμβούλιο Συντονισμού Δημοτικών Υπηρεσιών 

• Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών. 

• Ο τρόπος λειτουργίας του Συμβουλίου Συντονισμού 
καθορίζεται με απόφαση του Δημάρχου. 

• Στο Συμβούλιο μετέχουν οι προϊστάμενοι των Διευ¬ 
θύνσεων και των Τμημάτων. 

• Σκοπός του Συμβουλίου είναι γενικά η αποτελε¬ 
σματική και παραγωγική λειτουργία του Δήμου και ει¬ 
δικότερα ο προγραμματισμός και ο απολογισμός της 
δραστηριότητας του Δήμου, η αλληλοενημέρωση και 
η οριζόντια συνεργασία μεταξύ των υπηρεσιών και η 
επίλυση διατμηματικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

•Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου 

•Τον συντονισμό των επιμέρους δραστηριοτήτων/ 
ενεργειών των προγραμμάτων δράσης που έχουν ανα¬ 
τεθεί στις υπηρεσίες του Δήμου 

• Την πρόοδο των επιμέρους δραστηριοτήτων/ενερ- 
γειών των προγραμμάτων δράσης 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία 
αντιστοίχων λύσεων και την εισήγηση σχετικών απο¬ 
φάσεων προς τα πολιτικά όργανα του Δήμου. 

2. Συντονιστικά Συμβούλια Διεύθυνσης 

Σε κάθε Διεύθυνση, λειτουργούν Συντονιστικά Συμβού¬ 
λια Διεύθυνσης με την συμμετοχή των προϊσταμένων 

των Τμημάτων των Διευθύνσεων με ευθύνη του Διευ¬ 
θυντή και με ρόλο παραπλήσιο με ότι προβλέπεται για 
το Συμβούλιο Προγραμματισμού/Συντονισμού Δήμου, 
αλλά προσαρμοσμένο στο διοικητικό επίπεδο της Δι¬ 
εύθυνσης. Ο τρόπος λειτουργίας κάθε Συντονιστικού 
Συμβουλίου εξειδικεύεται με βάση τις ιδιαίτερες συνθή¬ 
κες και ανάγκες της αντίστοιχης διοικητικής ενότητας 
με απόφαση του Δημάρχου, μετά από εισήγηση του 
αρμόδιου προϊσταμένου Διεύθυνσης και συζήτηση στο 
Συμβούλιο Προγραμματισμού/Συντονισμού Δήμου. 

3. Ολομέλειες Τμημάτων 

Στο επίπεδο των Τμημάτων ο συντονισμός και η συμ¬ 
μετοχή των υπάλληλων του Δήμου εξασφαλίζεται με 
τακτικές συντονιστικές συσκέψεις με αντικείμενο την 
αλληλοενημέρωση, και την επισήμανση και αντιμετώ¬ 
πιση προβλημάτων των σχετικών λειτουργιών, τη βελ¬ 
τίωση της ποιότητας των υπηρεσιών κλπ. 

4. Διατμηματικές ομάδες εργασίας 

Για τις ανάγκες δραστηριοτήτων που απαιτούν συμ¬ 
μετοχή προσωπικού και από περισσότερα Τμήματα. Δη- 
μιουργούνται ομάδες εργασίας για τις οποίες ορίζονται 
συντονιστές με απόφαση του Δημάρχου. 

ΑΡΘΡΟ 13 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπη¬ 
ρεσιών και των Προϊσταμένων τους θεωρούνται ως η 
γενική περιγραφή του ρόλου τους και αποτελούν το 
βασικό πλαίσιο λειτουργίας τους. Λεπτομερέστερες 
περιγραφές αρμοδιοτήτων μπορούν να γίνουν με τη 
σύνταξη κανονισμών ή εγκυκλίων λειτουργίας των δι¬ 
οικητικών μονάδων. 

Ο λεπτομερής τρόπος λειτουργίας της κάθε υπηρεσί¬ 
ας, η διάρθρωση των Τμημάτων σε Γ ραφεία, η λειτουρ¬ 
γία αποκεντρωμένων γραφείων σε Δημοτικά διαμερί¬ 
σματα, οι αρμοδιότητές των υπεύθυνων Γ ραφείων και οι 
θέσεις εργασίας κάθε Γ ραφείου, η ανάθεση καθηκόντων 
και οι περιγραφές καθηκόντων των υπαλλήλων καθώς 
και οποιαδήποτε άλλη εσωτερική διαδικασία διοίκησης 
ή λειτουργίας του Δήμου, ορίζονται με αποφάσεις του 
Δημάρχου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Δημάρχου 
μετά από εισήγηση των αρμόδιων προϊσταμένων. 

Στην απόφαση αυτή καθορίζεται και ο τρόπος ανα- 
πλήρωσης κάθε υπαλλήλου σε περίπτωση προγραμμα¬ 
τισμένης ή έκτακτης απουσίας. 

ΚΕΦΑΛΑΙΟ Δ' 

ΟΡΓΑΝΙΚΕΣ ΘΕΣΕΙΣ 

ΑΡΘΡΟ 14 
ΕΙΔΙΚΕΣ ΘΕΣΕΙΣ 

Τέσσερεις (4) θέσεις Ειδικών Συνεργατών ή Ειδικών 
Συμβούλων ή Επιστημονικών Συνεργατών (άρθρο 67 του 
ν. 1416/1984 όπως τροποποιήθηκε με το άρθρο 26 του 
ν. 1832/1989 και το άρθ. 12 του ν. 2130/1993 και το άρθ. 
57 του ν. 2218/1994) 

ΑΡΘΡΟ 15 

ΘΕΣΕΙΣ ΔΙΚΗΓΟΡΩΝ 

Μια (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του ν. 1188/1981, όπως 
τροποποιήθηκε με το άρθρο 26 του ν. 1832/1989. 


ΑΡΘΡΟ 16 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός), Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στο π.δ. 37α/87 και το π.δ. 22/1990. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

θέσεις 

ΠΕΙ Διοικητικών (Επικοινωνίας και 

ΜΜΕ) 

1 (μία) 

ΠΕΙ Δημόσιας Διοίκησης 

1 (μία) 

ΠΕΙ Διοικητικών (Οικονομολόγος) 

1 (μία) 

ΠΕΙ Διοικητικών 

2 (δύο) 

ΠΕ3 Πολιτικών Μηχανικών 

2 (δύο) 

ΠΕ4 Αρχιτεκτόνων 

1 (μία) 

ΠΕ5 Μηχανολόγων / Ηκλεκτρολόγων 
Μηχανολόγων 

2 (δύο) 

ΠΕ6 Τοπογράφων Μηχανικών 

1 (μία) 

ΠΕ9 Γεωπόνων 

1 (μία) 

ΠΕ 14 Δασολόγων 

1 (μία) 

ΠΕ Μηχαν. Χωροτ. & Περιφ. Ανάπτυξης 

1 (μία) 

ΠΕ Μηχανικών - Μεταλλειολόγων 

1 (μία) 

Σύνολο 

15 

(δεκαπέντε) 


Στη κατηγορία αυτή 

-Καταργείται μία (1) θέση ΠΕ7 Χημικών Μηχανικών, 
μία (1) θέση ΠΕ13 Βιολόγων- Ιχθυολόγων και μία (1) θέση 
ΠΕ11 πληροφορικής 

-Συνιστάται μία (1) θέση ΠΕΙ Δημόσιας Διοίκησης, μία 
(1) θέση ΠΕ4 Αρχιτέκτονα και μία θέση ΠΕ Μηχανικών 
.μεταλλειολόγων 

-Προστίθεται μία (1) θέση ΠΕ3 Πολιτικών Μηχανικών 
και μία (1) θέση ΠΕ5 Μηχανολόγων Ηλεκτρολόγων. 

Στην κατηγορία αυτή έχουμε διαφοροποίηση των ορ¬ 
γανικών θέσεων από δεκατρείς (13) σε δεκακαπέντε (15) 
δηλαδή οι οργανικές θέσεις αυξάνονται κατά δύο (2) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΤΕ 2 Κοινωνικών Λειτουργών 

1 (μία) 

ΤΕ3 Τεχνολόγων Πολιτικών Μηχανικών 

1 (μία) 

ΤΕ4 Τεχνολόγος Μηχανολόγος 

1 (μία) 

ΤΕ 11 Εποπτών Δημόσιας Υγείας 

1 (μία) 

ΤΕ 13 Τεχνολόγων Γεωπονίας 

2 (δύο) 

ΤΕ 17 Διοικητικών - Λογιστών 

3 (τριες) 

ΤΕ22 Διοίκησης Μονάδων Τοπικής Αυ¬ 
τοδιοίκησης 

1 (μία) 

ΤΕ Τεχνολόγο Δασοπονίας 

1 (μία) 

ΤΕ Τοπογράφων Μηχανικών 

1 (μία) 

Σύνολο 

12 (δώδεκα) 


Στη κατηγορία αυτή 

-Συνιστάται 1 (μία) θέση ΤΕ Τοπογράφων Μηχανικών 
Στην κατηγορία αυτή έχουμε διαφοροποίηση των ορ¬ 
γανικών θέσεων από έντεκα (11) σε (12) θέσεις δηλαδή 
οι οργανικές θέσεις αυξάνονται κατά μία (1) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

θέσεις 

ΔΕ 1 Διοικητικών 

22 (εικοσιδύο) 

ΔΕ2 Εποπτών καθαριότητας 

1 (μία) 

ΔΕ 5 Δομικών Έργων 

1 (μία) 

ΔΕ 12 Δασοφυλάκων 

6 (έξι) 

ΔΕ 24 Ηλεκτρολόγων 

3 (τρεις) 

ΔΕ 27 Ηλεκτροτεχνιτών Αυτ/των 

1 (μία) 

ΔΕ 28 Χειριστών μηχανημάτων έρ¬ 
γων 

4 (τέσσερεις) 

ΔΕ 29 Οδηγών αυτοκινήτων 

14 (δεκατέσ- 
σερεις) 

ΔΕ 30 Τεχνιτών 

8 (οκτώ) 

Σύνολο 

60 (εξήντα) 


Στη κατηγορία αυτή 

-Καταργούνται έξι (6) θέσεις ΔΕ23 ειδικού προσωπι¬ 
κού, μία (1) Θέση ΔΕ6 Σχεδιαστών, δύο (2) θέσεις ΔΕ35 
κηπουρών και τρεις (3) θέσεις ΔΕ 38 Χειριστών Η/Υ 
-Προστίθενται εννέα (9) θέσεις ΔΕΙ Διοικητικών, μία 
θέση ΔΕ24 Ηλεκτρολόγων, δύο (2) θέσεις ΔΕ28 χειρι¬ 
στών μηχανημάτων έργων , έξι (6) θέσεις ΔΕ29 οδηγών 
αυτοκινήτων και τρεις (3) θέσεις ΔΕ30 Τεχνιτών 
Στη Κατηγορία αυτή έχουμε διαφοροποίηση των ορ¬ 
γανικών θέσεων από πενήντα ένα (51) σε εξήντα (60) δη¬ 
λαδή οι οργανικές θέσεις αυξάνονται κατά εννέα (9). 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΥΕ1 Κλητήρων - θυρωρών 

1 (μία) 

ΥΕ3 Δασοφυλάκων 

4 (τέσσερεις) 

ΥΕ 16 Εργατών γενικών καθηκόντων 

5 (πέντε) 

ΥΕ 16 Εργατών κήπων 

3 (τρεις) 

ΥΕ 16 Εργατών καθαριότητας 

22 (εικοσιδύο) 

ΥΕ16 Εργατών καθαριότητας εσωτε¬ 
ρικών χώρων 

3 (τρεις) 



Σύνολο 

38 (τριάντα 
οκτώ) 


Στη κατηγορία αυτή 

-Προστίθενται δώδεκα (12) θέσεις ΥΕ 16 Εργατών κα¬ 
θαριότητας και μία (1) θέση ΥΕ16 Εργατών καθαριότητας 
εσωτερικών χώρων 

- Καταργούνται οι (επτά) 7 θέσεις εργατών ύδρευσης 
αποχέτευσης διότι καταργείται η υπηρεσία ύδρευσης 
αποχέτευσης λόγω της σύστασης και της λειτουργίας 
της ΔΕΥΑΘ. Οι θέσεις αυτές μεταφέρονται στις προ¬ 
σωρινές προσωποπαγείς θέσεις. 

Στη κατηγορία αυτή έχουμε διαφοροποίηση των ορ¬ 
γανικών θέσεων από τριάντα δύο (32) σε σαράντα πέ¬ 
ντε (45), δηλαδή οι οργανικές θέσεις αυξάνονται κατά 
δεκατρείς (13). 

ΑΡΘΡΟ 17 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 


Κλάδος 

Θέσεις 

ΔΕ15 Εισπρακτόρων 

1 (μία)* 

ΔΕ14 Ελεγκτών 

2 (δύο) 

ΥΕ 16 Εργατών ύδρευσης - αποχέ¬ 
τευσης 

7(επτά) 


*Οι προηγούμενες θέσεις κενούμενες με οποιονδήπο- 
τε τρόπο καταργούνται. 

Στη κατηγορία αυτή καταργήθηκαν δύο θέσεις ΔΕ15 
Εισπρακτόρων και προστέθηκαν 7 θέσεις ΥΕ16 εργατών 
ύδρευσης αποχέτευσης, λόγω κατάργησης της υπη¬ 
ρεσίας ύδρευσης αποχέτευσης από συστάσεως της 
ΔΕΥΑΘ. 

ΑΡΘΡΟ 18 

ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


Κλάδος 

Θέσεις 

ΥΕ16 Εργατών 

1 (μία) 

ΔΕ29 Οδηγών αυτοκινήτων 

1 (μία) 


Καταργούνται τέσσερεις (4) θέσεις ΥΕ16 εργατών και 
δύο θέσεις ΔΕΙ Διοικητικών που κενώθηκαν. 

ΑΡΘΡΟ 19 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Τριάντα (30) θέσεις διαφόρων ειδικοτήτων για την 
αντιμετώπιση εποχιακών, περιοδικών, πρόσκαιρων ανα¬ 
γκών (ν. 2503/1997, άρθρο 18 παράγρ.12). 

Δεν υπάρχει διαφοροποίηση σε αυτή τη κατηγορία. 

ΑΡΘΡΟ 20 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου 
πρόΐσταται μόνιμοι υπάλληλοι με βαθμό Α και ελλείψει 
αυτού με βαθμό Β των εξής κλάδων: 

Αυτοτελές Γραφείο Τουριστικής Ανάπτυξης 
ΠΕΙ, ΠΕ Μηχ. Χωρ. & Περιφ Αν/ξης και ελλείψει αυτών 
ΤΕ17, ΤΕ22, 

Αυτοτελές γραφείο ενημέρωσης για την 

απασχόληση 

ΠΕΙ, Και ελλείψει αυτών ΤΕ2, ΤΕ17, ΤΕ22, 

Αυτοτελές Γ ραφείο Αγροτικής Ανάπτυξης/ 

Προστασίας και Διαχείρισης Δασών 

ΠΕ9, ΠΕ14 και ελλείψει αυτών ΤΕ 13 και ΤΕ (τεχν 

Δασοπ) 

Διεύθυνση Διοικητικών & Οικονομικών Υπηρεσιών 
ΠΕΙ και ελλείψει αυτού ΤΕ17 ή ΤΕ22 και ελλείψει αυ¬ 
τών ΔΕΙ 

Τμήμα Διοικητικών Υπηρεσιών 
ΠΕΙ και ελλείψει αυτού ΤΕ12 ή ΤΕ22 και ελλείψει αυ¬ 
τού ΔΕΙ 

Τμήμα Οικονομικών Υπηρεσιών 

ΠΕ 1 και ελλείψει αυτού ΤΕ 17 ή ΤΕ 22 και ελλείψει 

αυτών ΔΕΙ 

Τμήμα Εξυπηρέτησης Πολιτών 
ΠΕΙ και ελλείψει αυτού ΤΕ17 ή ΤΕ22 και ελλείψει αυ¬ 
τών ΔΕΙ 

Διεύθυνση Τεχνικών Υπηρεσιών και Περιβάλλοντος 
ΠΕ3, ΠΕ4, ΠΕ5, ΠΕ6, ΠΕ9, ΠΕ 14& ελλείψει αυτών 
ΤΕ3,ΤΕ4, ΤΕ13.ΤΕ (τοπογρ Μηχαν),ΤΕ ((δασοπ) 

Τμήμα Τεχνικών Έργων και Πολεοδομικών Εφαρμο¬ 
γών 

ΠΕ3, ΠΕ4, ΠΕ5, ΠΕ6 και ελλείψει αυτών ΤΕ3, ΤΕ4, ΤΕ 
(τοπογρ Μηχαν), 

Τμήμα Περιβάλλοντος 

ΠΕ9, ΠΕ14 και ελλείψει αυτών ΤΕ13 και ΤΕ (δασοπ) 


• Μετακίνηση προϊσταμένου οργανικής μονάδας γί¬ 
νεται μόνο σε θέση προϊσταμένου οργανικής μονάδας 
αντίστοιχου επιπέδου. 

• Τον προϊστάμενο Τμήματος που απουσιάζει ή κω¬ 
λύεται αναπληρώνει στα καθήκοντα του ο ανώτερος 
κατά βαθμό υπάλληλος και ο αρχαιότερος, που υπηρετεί 
στην ίδια οργανωτική μονάδα και εφόσον ο κλάδος 


στον οποίο ανήκει προορίζεται για κατάληψη θέσεων 
προϊσταμένων. 

• Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμενος 
Τμήματος κατά τη σειρά που τα Τμήματα αναφέρονται 
στο Αρθρο 1. 

ΑΡΘΡΟ 21 

ΤΕΛΙΚΕΣ ΔΙΑΤΑΞΕΙΣ 

• Κατά την έναρξη της ισχύος του παρόντος Οργανι¬ 
σμού οι υπηρετούντες στο Δήμο υπάλληλοι κατατάσσο¬ 
νται στις αντίστοιχες θέσεις των σχετικών κλάδων. 

• Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Δημάρχου, 
λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις 
των υπαλλήλων. 

• Η ισχύς του παρόντος Οργανισμού αρχίζει από τη 
δημοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Με τη σύσταση θέσεων προσωπικού του εν λόγω 
οργανισμού Δήμου Θάσου τηρείται η προϋπόθεση του 
άρθ.10 του ν. 3584/2007 ότι για τη σύσταση κάθε νέας 
τακτικής θέσης ο μέσος όρος των τακτικών εσόδων των 
δύο τελευταίων ετών (2005-2006), ποσό 2.799.200 € είναι 
διπλάσιος και πλέον του ποσού στο οποίο ανέρχεται η 
δαπάνη του βασικού μισθού μετά της ΑΤΑ του καταλη¬ 
κτικού κλιμακίου των προτεινόμενων θέσεων. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη μισθοδοσίας του υπηρετού- 
ντος προσωπικού και συγκεκριμένα στους αντίστοιχους 
Κ.Α. 10/6011 ποσό 825.970 €, Κ.Α. 20/6011 ποσό 643.200 €, 
Κ.Α. 30/6011 ποσό 90.600 €. 

Η μελλοντική επιβάρυνση του προϋπολογισμού του 
Δήμου από την απόφαση αυτή δεν είναι δυνατόν να 
υπολογισθεί. 

Η ισχύς του παρόντος οργανισμού αρχίζει από τη 
δημοσίευσή του στην Εφημερίδα Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 13 Δεκεμβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 

Ν. ΑΔΑΜΙΔΗΣ 





33652 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ϊηΙβΓηβΙ: Ι)11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 















